text:
EISHOMO 5
Ekigyendererwa kya Ruhanga Ahabw’Ensi ni Kiiha?
1. Ahabw’enki Ruhanga yaahangire ensi?
Yehova akahanga ensi kutuurwamu abantu. N’ahabw’ekyo Adamu na Haawa tibarahangirwe kuzaara bakaijuza iguru. Ruhanga akaba yaahangire baamaraika kutuura omu iguru. (Yobu 38:4, 7) Ruhanga akata omuntu w’okubanza omu musiri murungi munonga Edeni. (Okutandika 2:15-17) Yehova akamuha omugisha gw’okutuura omu nsi ebiro byona n’abaijukuru be.
Omu kubanza, omusiri Edeni nigwo gwonka ogwabaire guri paradiso. Omushaija n’omukazi ab’okubanza n’abaijukuru baabo bakaba nibaija kwijuza ensi. Bakaba nibaija kuhindura ensi yoona paradiso. (Okutandika 1:28) Ensi neija kugumaho erikutuurwamu abantu.
2. Ahabw’enki hati ensi etari paradiso?
Adamu na Haawa bakagomera Yehova, yaabaiha omu paradiso. Bakagifeerwa kandi tihaine omuntu orabaasize kugigaruraho. Okuruga obwo ensi etwire eri omu mikono y’ababi.
Mbwenu shi Yehova aremirwe kuhikiiriza ekigyendererwa kye ahabw’abantu? Ngaaha! N’ow’obushoboorozi bwona tarikubaasa kuremwa. (Isaaya 45:18) Naija kugarura abantu omu mbeera nk’ezi yaabaire naayenda batuuremu.
3. Paradiso neija kugarurwaho eta?
Yesu ku araatandike kutegyeka nk’Omugabe omu nsi, paradiso neija kugarurwaho. Omu rugamba orurikwetwa Haramagedoni, naija kwebembera baamaraika ba Ruhanga kucwekyereza abo boona abarikuhakanisa Ruhanga. Naija kukoma Sitaane kumara emyaka 1,000. Abarikworobera Ruhanga bo tibaraacwekyerezibwe ahakuba Yesu naija kubeebembera kandi abarinde. Nibaija kutunga amagara agatahwaho omu nsi ensya.
4. Okubonabona kuryahwaho ryari?
Ni ryari obu Ruhanga araamareho okubonabona omu nsi? Yesu akaha “akamanyiso” akaakworekire ngu emperu eri haihi kuhika. Ebirikubaho omu nsi nibyerarikiriza abantu kandi nibyoreka ngu turi omu ‘biro by’emperu y’ensi egi’ embi.
Omu myaka 1,000 Yesu arikutegyeka ensi, naija kumaraho okubonabona kwona. (Isaaya 9:6, 7; 11:9) Oyihireho okuba Omugabe, naija kukora nk’Omunyamurwa Omukuru kandi abarikukunda Ruhanga abasaasire ebibi. N’ahabw’ekyo Ruhanga naija kukoresa Yesu kwihaho endwara, okukaikura n’okufa.
5. Ni baahi abaraatuure omu Paradiso?
Abarikworobera Ruhanga nibaija kutuura omu Paradiso. (1 Yohaana 2:17) Yesu akatuma abakuratsi be kusherura abacureezi n’okubeegyesa ebi baine kukora kubaasa kusiimwa Ruhanga. Omu bunaku obu, Yehova ariyo naayegyesa abantu nyamwingi abaraije kutuura omu Paradiso. (Zefania 2:3) Aha Byombeko by’Obukama eby’Abajurizi ba Yehova, abantu nibeega okuba abazaire barungi n’oku baine kutwarizana gye omu bushwere. Abazaire n’abaana nibaramiza hamwe kandi beega oku barikubaasa kugasirwa omu makuru marungi.


c: text/html

text:
Ebyobusuubuzi
Abasuubuzi beeyawudde
Ali Mivule
March 16th, 2015
Abasuubuzi mu katale ke Wandegeya basobeddwa oluvanyuma lw’okulonda kwabwe okulangirirwa nti kumenya mateeka Ssentebe w’akatale kano Jonathan Gitta agambye nti bakyetegereza nkalala z’abasuubuzi okumanya abatuufu abaneetaba mu kulonda Wabula bbo abasuubuzi abategese okulonda kuno bagamba nti bagaala kulonda bakulembeze baabwe abanabatwala okukoma okwegayirira abo KCCA […]
Abasuubuzi ewa Kisekka bawangudde
Ali Mivule
March 10th, 2015
Kkooti eragidde nti abakulembeze mu katale ka Kisekka basasule abasuubuzi olw’okumenya obuyumba bwaabwe Omulamuzi wa kkooti enkulu Lydia Mugambe agambye nti bano balina okusasula obukadde 55 eri abafiirwa ebintu byaabwe n’engassi ya kkooti Omulamuzi agambye nti kkooti yali yayisa ekiragiro ekiyimiriza okusenda amaduuka ng’abakulembeze banyooma […]
MTN erajaanye
Ali Mivule
March 5th, 2015
Kampuni y’amassimu eya MTN ssi mativu n’ekyakakiiko akakola ku by’empuliziganya wano mu ggwanga okubakuba engassi ky by’obutagondera mateeka gabyampuliziganya. MTN y’alagiddwa okusasula obuwumbi 5 nga akakiiko kajilumiriza okunyoomola ebiragiro byako enfunda eziwera. Akakiiko kano kagamba nti bano baalabulwa dda okulongoosa mu network yaabwe,engeri […]
Banka y’eggwanga enalondoola “mobile money”
Ali Mivule
February 25th, 2015
Banka enkulu ey’eggwanga yakutandika okulondoola enkola ya Mobayilo mane Kino kiddiridde alipoota okulaga nti abantu abasoba mu bukadde omunaana beebakozesa enkola ya mobailo mane. Mu ngeri yeemu era kino kigenda kukolebwa okusobola okukoma ku bagezi ababadde batandise okukozesa enkola eno okunyaga abantu. Akulira banka y’eggwanga […]
KKampuni ya Ice egguddwa
Ali Mivule
February 10th, 2015
Ekitongole kya Kampala Capital City Authority ktaddaaki kiguddewo ekkolero lya Ice Cream erya Kookee Enterprises Ltd, oluvanyuma lw’emyezi 2 nga ligaddwa. Ekkolero lino lyagalwawo lwabukyaafu omwaka oguwedde. Kkooti enkulu era eragidde KCCA edize ekkolero lino layisinsi y’okuddamu okukakalabye emirimu gyabwe nga okuwulira omusango gwebaawawabira KCCA […]
Abe wa Ksiekka basasulwe
Ali Mivule
February 10th, 2015
Abasuubuzi bomu katale ka Kisekka basabye kkooti enkulu eragire abakulembeze baabwe babaliyirire obuwumbi 5 nga babalumiriza okumenya emidaala gyabwe mu bukyamu nga ate emidaala gino webaali baggya eky’okulya. Nga bayita mu bannamateeka baabwe aba Brian Kalule, abasuubuzi banjo bategezezza omulamuzi Lydia Mugambe nga okumenya akatale […]
Bannayuganda bakaaba
Ali Mivule
February 3rd, 2015
Bannayuganda abasuubulira mu ggwanga lya South Sudan bazzemu okubanja gavumenti ebazimbire akatale ku nsalo eyawula amawanga gombi. Abasuubuzi bano bagamba nti okubeera n’akatale ku nsalo eyawula amawanga gano kyakubataasa okutibwa n’okufiirwa ebyabwe singa okulwanagana kuddamu mu ggwanga lya South Sudan. Kati ssentebe w’abasuubuzi bano Rashid […]
Abasuubuzi bali ku mugano e Moroto
Ali Mivule
January 29th, 2015
Abasuubuzi bakozesezza akakisa k’enteekateeka z’amagye okukuza olunaku lwa Terehesita mu disitrulikiti ye Moroto ne baseera emmere mu kitundu kino. Emikolo gy’omwaka guno gitambulira ku mulamwa ogugamba nti okujaguza eky’okugatta ekitundu kye Karamoja ku by’enfuna by’eggwanga. Kati essowaani y’akawunga n’ebijanjaalo ya 3500 okuva ku 2500 sso […]
Umeme efiirwa buwumbi
Ali Mivule
January 15th, 2015
Obuwumbi obusoba mu 19 bwebufiirwa buli mwezi mu kubba amasanyalaze mu bitundu bya Elgon. Akulira ekitongole kya UMEME mu bitundu by’e Mbale Edison Arinaitwe agamba ab’e Buduuda, Manafwa, Sironko, Bulambuli, Pallisa ne Budaka amasanyalaze bagabidde ddala nga kuno bagasseko okubba n’emiti ne waya z’amasanyalaze. Agamba […]
Gula Coke w’erinnya lyo
Ali Mivule
January 14th, 2015
Okimanyi nti kati osobola okunywa soda wa cocacola ng’aliko erinnya lyo Aba kkampuni ya century bottling company abasobola soda wa Coke baleese akapya nga kati osobola okufuna soda ng’aliko erinnya lyo ate ku bbeeyi yeemu. Amannya gano balonze kw’ago agasinga okutuumibwa ag’olungereza n’ekinnansi. Ng’atongozeza kawefube […]

robotstxt: allowed

filter: keep


text:
Verse 1
Katupakase, anti lupiya ndaba ne gyetuvudde wala
Kyetulumiririrwa bitone mwekyo mwe bwtuyimbira ubayimbire ebizimba
Atenga tukolelela gwanga Uganda abaliba abalamu mutusomeko mu birirangwa
Tudaaga na dunia, nga tuzaaye amabujje gaffe tegalya amagumba
Tudaaga na dunia, nga tuzaaye amabujje gaffe tegabulwa obutuuliro
Baganda bange tukole namanyi tukolwe obutaweera ebyokunyooma emirimu bya kileela
Tukole namanyi obutaweela ebyokunyoma emirimu byakileela
Chorus
Tupatikanira kuba bulungi netufubba ne tufungiza okuba obulungi
Netutoba olwokuba amabujje netufuba tuzimbe egwanga elyenkya
Tukola misana na kiro ebitone byotuwadde ddunda tubikuume
Netufubba nyo tufunne essanyu munsi dunia gyegenda twetegekere nze nawe noyo nooli
Verse 2
Ensi yensi nebyensi byansi tusanidde tubele bagumu
Tugiryako makoola nolwekyo tusanidde tukwatire wamu
Bangi bendabye twali ba mukwano wenjogerera tweyawulamu
Byanfuna no ate banange ngaate lupiya ye kazalabulwa
Obuvunaanyizibwa buli muntu alina ntoko
Bwodda mupokopoko obudde bukuyitako
Alina naatalina fenna tukeera kuyigga Dr.Nsimbi tumukwateko
Atere ajjanjabe obulamu bwabakyala baffe nabaana baffe beyagaleko
Ekyono kyekiteganya nze nawe noono nooli nga tumunoonya entakira
Repeat chorus
Verse 3
Kyaalangibwa mulusuku eden atakole taalire omusajja kuntuuyo ze
Kwonolya kwonosula oyambe ne bakadde bo amabujje gasome ate ogategekere
Teri….alinywa ttuzi twabule,ngatamazze kulembeka
Nabagagga betulaba betwegomba buli lukedde, baayita mukupatikana
Obuvunaanyizibwa buli muntu alina ntoko
Bwodda mupokopoko obudde bukuyitako
Alina naatalina fenna tukeera kuyigga Dr.money money tumukwateko
Atere ajjanjabe obulamu bwabakyala baffe nabaana baffe beyagaleko
Ekyono kyekiteganya nze nawe noono nooli nga tumunoonya entakira
Repeat Chorus till end


text:
Abakulembeze b’enzikiriza ez’enjawulo mu ggwanga bavuddeyo ku mukazi eyafulumiziddwa okuva mu mmisa ku Lutikko e Lubaga ku Ssekkukulu olw’okwambala enkunamyo.
Omukyala ono, eyabadde mu kiteeteeyi ekimyufu kyokka nga kimpi nnyo, yaggyiddwa mu mmisa ne bamufulumya n’alinnya emmotoka ye eya Ipsum n’agenda.
‘Bwe twambala obubi mu masinzizo abato bandigutwala ng’omusono’ Vicar General wa Kampala, Msgr Charles Kasibante yannyonnyodde nti Klezia tegenda kuvaayo egambe bantu nti oteekwa kwambala bw’oti, naye eteeka essira ku bintu bisatu: Omuntu ayambale mu ngeri eweesa ekitiibwa ng’abeera kyakulabirako eri abalala, tokola kintu kiteeka banno mu kikemo era Yezu yakiteekako essira nti oyo eyeesittaza abato asibwe olubengo mu bulago asuulibwe mu nnyanja.
“Bwe twambala obubi, abalala bayinza okukitwala nti musono naddala abato ne bakikoppa okukitwala mu maaso. Tujja kwongera okukiteekako essira okulung’amya ku nnyambalanaddala mu bavubuka,” Msgr Kasibante bwe yaggumizza.
Bwe tulaba ayambadde obubi tumusibako kaleesu - Sserwadda Omusumba Joseph Sserwada owa Victory Christian Centre mu Ndeeba agamba nti abawala ensangi zino bakoppye nnyo enneeyisa mu mawanga g’Abazungu:
“Abazadde baayonsanga abaana baabwe kyokka nga bwe bamala, babikka amabeere gaabwe, naye kati abaana bayita bukunya! Obwamalaaya abantu babukola kyere nga kati abakulembeze b’eddiini kibakakatako okwongera okubuulira abawala engeri ku nneeyisa.
“Mu kkanisa yaffe twassaawo buleesu nga bwe tulaba ayambadde mu ngeri eyeesittaza abalala nga tumusibako kaleesu. Bwe gabeera amabeere nga ge gali ebweru, nago tugasibako era bangi bwe bakomawo okusaba baba bakyusizza mu nnyambala,”
Sserwadda bwe yannyonnyodde. ffe engoye z’abadigize twazigoba mu kkanisa - bp. jackson matovu
Ate Omulabirizi Jackson Matovu owa Central Buganda agamba nti, “Ffe abalabirizi abava mu Buganda twakiraba era ng’olukiiko olutugatta ne tusalawo obutagatta abagole abambadde obubi ne tubalagira bambale engoye ezibikka ekifuba kyonna.
Emisono gy’engoye waliwo ze baabakolera nga za kucakala kyokka ate osanga ze baleese mu kkanisa!” ‘bannaddiini tebakyabuulira njiri eryowa myoyo gya bagoberezi’
Omutume Alex Mitala agamba nti, “Ababuulira enjiri baddeyo okubuulira enjiri ey’obwakabaka bwa Katonda, Yesu gye yalagira era abatume gye baabuulira eyakyusanga abantu. Abalyoyi b’emmwoyo balemeddwa okubuulira enjiri entuufu ekwata ku bantu ne bakyusa enneeyisa yaabwe omuli n’ennyambala.
Obusiraamu bugamba ki? Omwogezi wa Uganda Moslem Supreme Council, Hajji Nsereko Mutumba yagambye nti mu Busiraamu, amateeka galagira abakazi okwambala engoye empanvu n’okwebikkirira ne bwe baba tebagenda mu muzigiti kusaala.
Minisita w'empisa Rev. Simon Lokodo
MINISITA w’okukwasisa empisa Rev. Simon Lokodo agambye nti gavumenti ekyagenda maaso n’entegeka zaayo ez’okussaawo etteeka eritangira abakazi okwambala ‘mini’ n’engoye endala ezeesitaza abalabi.
Rev. Lokodo yagambye nti mu tteeka erituumiddwa ‘’anti pornography bill ‘’ litangira abantu okwambala mu ngeri eyesitazza era lirimu ebibonerezo ebikambwe nga n’ekimu ku byo kyakusibwa myaka musanvu.
Yategeezezza ku palamenti nti etteeka ligenda kuleetebwa lwa bavubuka naddala abakazi abayitiridde okwambala obubi ne beesitazza ensi. ‘’Bamala okwambala enkunamyo ne basikiriza abasajja ate bwe babakwata nga bakaayana nga be babeeyitidde’’ Rev. Lokodo bwe yagambye.
Yagambye nti asuubira nti palamenti bw’enaava mu ggandaalo ejja kuba esobola okuteesa ku tteeka lino n’oluvannyuma eriyise pulezidenti bw’anaalisaako omukono lifuuke etteeka.
Kyokka Minisita Lokodo yagambye nti etteeka erijja ligenda kuzingiramu abantu abasaasaanya ebikolwa by’obukaba ng’okukuba ebifaananyi by’abali obukunya n’ebirala.


text:
Ebiwandiiko okuva e Kampala:
Ebitundu 1-5
Ebiwandiiko Okuva e Kampala: Ebitundu 1-5Ekibuga Kampala kitudde ku lubalama lw’enyaanja Victoria oba giyite Nalubaale mubitundu ebyo mumambuka. Wano wekyegaziyiza ku nsozi nemiteendera byona nga bikutte kiragala. Abantu abasoba mu kakadde kamu n’ekitundu bebasula mukibuga muno wabula mu budde obwemisana, kiberamu abantu abasukka obukadde obusatu nekitundu. Bangi babeera bazze kukakkalabya mirimu gyabwe egy’obusuubuzi era bwe bagimaliriza nga ekibuga bakyaamuka.
Mukwefubako okwekulakulanya, Kampala ate wano wayononera neebyo byatalisobola kuzaawo, okusingira ddala, obutoonde bw’ensi. Mu mboozi yaffe eno eya “Ebiwandiiko Okuva e Kampala,” tujja kuba nga tukulaga engeri banna Kampala gyetukwatagana mu n’obutoonde bwensi. Tujja kuba nga tukulaga engeri gye tuzimba, engeri gyetwonoona, era nga bino byonna gye bikosaamu obulamu bwaffe.
Bya WILLIAM ODINGA BALIKUDDEMBE
Ebiwaandiiko Okuva e Kampala, Ebitundu 1: Nvugira mu Suulwe
Obutabeera na mateeka gaziyiza bantu kufumuula mukka mubi kitegeza nti buli ayagala asobola okwonoona empewo ya Uganda nga tewaliwo amukuba ku mukono. Uganda eyiingiza emmotoka ezisukka mu mitwaalo ebiri mu lukumi buli mwaka. Ezisinga ku zino ziva Japan era nga zikozeeko nga emyaka kumi nokusoba. Ziweerezebwa e Uganda nga munsi mweziva tezikyasobola kutukiriza bisaanyizo bikwatagana […]Listen and continue reading »


text:
ESSUULA 8
Katonda Ayagala Abantu Abayonjo
“Eri omulongoofu olaga nti oli mulongoofu.”
1-3. (a) Lwaki maama afuba okulaba nti katabani ke akato kaba kayonjo era nga kalabika bulungi? (b) Lwaki Yakuwa Katonda ayagala abamusinza okuba abayonjo, era kiki ekitukubiriza okubeera abayonjo?
MAAMA ateekateeka katabani ke nga kalinako gye kalaga. Akakasa nti kanaabye era nti engoye zaako nnyonjo era zirabika bulungi. Maama akimanyi nti omwana oyo okusobola okubeera omulamu obulungi, alina kuba nga muyonjo. Era akimanyi bulungi nti endabika ya katabani ke erina ekifaananyi ky’ewa ku bazadde baako. Eyinza okuwa ekifaananyi ekirungi oba ekibi ku bazadde.
2 Ne Yakuwa, Kitaffe ow’omu ggulu, ayagala abantu be babeere bayonjo. Ekigambo kye ekyaluŋŋamizibwa kigamba nti: “Eri omulongoofu olaga nti oli mulongoofu.” * (Zabbuli 18:26) Yakuwa atwagala; akimanyi nti okubeera abayonjo kya muganyulo nnyo gye tuli. Era atusuubira okumuwaako ekifaananyi ekirungi. Mazima ddala, bwe tuba abayonjo era ab’empisa ennungi tetujja kuleeta kivume ku linnya lya Yakuwa ettukuvu wabula tujja kuliweesa ekitiibwa.
3 Okukimanya nti Katonda ayagala abantu abayonjo kitukubiriza okuba abayonjo. Olw’okuba tumwagala, twagala engeri gye tweyisaamu emuweese ekitiibwa. Era twagala okusigala mu kwagala kwe. Kati ka tulabe ensonga lwaki twetaaga okuba abayonjo, ekizingirwa mu kuba abayonjo, era n’engeri gye tusobola okubeera abayonjo. Kino kijja kutuyamba okulaba obanga waliwo we twetaaga okulongoosaamu.
LWAKI TWETAAGA OKUBA ABAYONJO?
4, 5. (a) Ensonga esinga obukulu lwaki tulina okuba abayonjo y’eruwa? (b) Obuyonjo bwa Yakuwa bweyolekera butya mu bitonde?
4 Tulina okuba abayonjo kubanga Katonda gwe tusinza muyonjo. (Soma Eby’Abaleevi 11:44, 45.) Yakuwa atuteerawo ekyokulabirako ekirungi era Ekigambo kye kitukubiriza ‘okukoppa Katonda.’
5 Obuyonjo bwa Yakuwa, okufaananako engeri ze endala nnyingi n’amakubo ge, bweyolekera mu bitonde bye. (Abaruumi 1:20) Ensi yakolebwa okubeera amaka g’abantu amayonjo. Yakuwa yassaawo enkola mu butonde esobola okulongoosa empewo yaffe n’amazzi gaffe. Waliwo obuwuka bwe tutasobola kulaba na maaso gaffe obulongoosa kazambi n’ataba wa mutawaana. Bannasayansi bakozesezza obumu ku buwuka obwo okuyonja ebifo awaba wayiise amafuta n’okuyonja obutonde obuba bwonooneddwa abantu abeefaako bokka era ab’omulugube. Kya lwatu obuyonjo kintu kikulu nnyo eri oyo ‘Eyakola ensi.’ (Yeremiya 10:12) Era naffe tusaanidde okubutwala ng’ekintu ekikulu ennyo.
6, 7. Amateeka ga Musa gaakiggumiza gatya nti abo abaali basinza Yakuwa kyali kibeetaagisa okuba abayonjo?
6 Ensonga endala lwaki twetaaga okuba abayonjo, kwe kuba nti Yakuwa, Omufuzi ow’Obutonde Bwonna, ayagala abamusinza babe bayonjo. Mu Mateeka Yakuwa ge yawa Abayisirayiri, obuyonjo n’okusinza byagenderanga wamu. Amateeka gaakirambika bulungi nti ku Lunaku olw’Okutangirirako ebibi, kabona omukulu yalina okunaaba emirundi ebiri. (Eby’Abaleevi 16:4, 23, 24) Bakabona baalinanga okunaaba engalo zaabwe n’ebigere nga tebannawaayo ssaddaaka eri Yakuwa. (Okuva 30:17-21; 2 Ebyomumirembe 4:6) Amateeka gaalaga nti waaliwo ebintu nga 70 ebyaleeteranga omuntu obutaba muyonjo mu mubiri oba obutaba mulongoofu okumala akaseera. Mu kiseera Omuyisirayiri we yabeereranga nga si muyonjo, yali tayinza kwenyigira mu kusinza
7 Wadde nga tetuli wansi w’Amateeka ga Musa, gatusobozesa okutegeera endowooza Katonda gy’alina ku buyonjo. Mu butuufu, Amateeka gaakiggumiza nti abo abaali basinza Katonda kyali kibeetaagisa okuba abayonjo. Yakuwa takyukanga. (Malaki 3:6) Tayinza kukkiriza kusinza kwaffe okuggyako nga ‘kulongoofu era nga tekuliiko bbala.’ (Yakobo 1:27) N’olwekyo, twetaaga okumanya ky’atwetaagisa ku nsonga eno.
EKIZINGIRWA MU KUBA ABAYONJO MU MAASO GA KATONDA
8. Mu ngeri ki Yakuwa mw’atusuubira okuba abayonjo?
8 Okusinziira ku Bayibuli, eky’okuba abayonjo tekikoma ku kuba bayonjo mu mubiri. Okuba abayonjo kikwata ku mbeera zonna ez’obulamu bwaffe. Yakuwa atusuubira okuba abayonjo mu ngeri nnya enkulu
9, 10. Kitegeeza ki okuba abayonjo mu by’omwoyo, era kiki Abakristaayo ab’amazima kye beewala?
9 Obuyonjo mu by’omwoyo. Okuba abayonjo mu by’omwoyo kitegeeza obutagattika kusinza okw’amazima n’okw’obulimba. Abayisirayiri bwe baava mu Babulooni okuddayo e Yerusaalemi, baalina okugoberera okubuulirira kuno: “Mufulume, temukwata ku kintu kyonna kitali kirongoofu! . . . mwekuume nga muli balongoofu.” (Isaaya 52:11) Abayisirayiri baali baddayo ku butaka okusobola okuzzaawo okusinza okw’amazima. Okusinza okwo kwali kulina okuba okuyonjo
10 Leero, ffe ng’Abakristaayo ab’amazima tuteekwa okuba abeegendereza tuleme kwonoonebwa kusinza kwa bulimba. (Soma 1 Abakkolinso 10:21.) Kitwetaagisa okwegendereza ennyo ku nsonga eno, kubanga twetooloddwa eddiini ez’obulimba. Mu nsi nnyingi, emikolo, obulombolombo n’ebintu ebirala ebitali bimu ebikolebwa, bikwataganyizibwa n’enjigiriza z’eddiini ez’obulimba, gamba ng’enjigiriza egamba nti waliwo ekintu ekiwonawo ng’omuntu afudde. (Omubuulizi 9:5, 6, 10) Abakristaayo ab’amazima beewala obulombolombo obulina akakwate n’enzikiriza z’eddiini ez’obulimba. * Tetulina kukkiriza balala kutupikiriza kwekkiriranya ku bikwata ku mitindo gya Bayibuli egy’okusinza okuyonjo.
11. Obuyonjo mu mpisa buzingiramu ki, era lwaki kikulu nnyo okubeera abayonjo mu mpisa?
11 Obuyonjo mu mpisa. Okuba abayonjo mu mpisa kizingiramu okwewala obwenzi n’obugwenyufu obwa buli ngeri. (Soma Abeefeso 5:5.) Kikulu nnyo okusigala nga tuli bayonjo mu mpisa. Nga bwe tujja okulaba mu ssuula eddako ey’akatabo kano, okusobola okusigala mu kwagala kwa Katonda, tuteekwa ‘okuddukanga ebikolwa eby’obugwenyufu.’ Abenyigira mu bikolwa ebyo abateenenya “tebalisikira bwakabaka bwa Katonda.” (1 Abakkolinso 6:9, 10, 18) Mu maaso ga Katonda, abantu abalinga abo ‘si balongoofu era boonoonefu nnyo.’ Singa tebalekayo mpisa zitali nnongoofu, “omugabo gwabwe guliba . . . okufa okw’okubiri.”
12, 13. Kakwate ki akaliwo wakati w’ebirowoozo n’ebikolwa, era kiki ekiyinza okutuyamba okusigala nga tuli bayonjo mu birowoozo?
12 Obuyonjo mu birowoozo. Ebirowoozo bye bireetera omuntu okubaako ky’akola. Singa tuleka ebirowoozo ebibi ne bisimba amakanda mu mitima gyaffe, tulwa ddaaki ne tukola ebintu ebyo ebibi. (Matayo 5:28; 15:18-20) Naye singa omutima gwaffe tugujjuza ebintu ebirongoofu era ebiyonjo, tusobola okweyongera okuba abayonjo mu mpisa. (Soma Abafiripi 4:8.) Kiki ekiyinza okutuyamba okusigala nga tuli bayonjo mu birowoozo? Ekimu ekiyinza okutuyamba kwe kwewala eby’okwesanyusaamu ebisobola okwonoona ebirowoozo byaffe. * Ekirala kwe kujjuza ebirowoozo byaffe ebintu ebirungi nga tusoma Ekigambo kya Katonda buli lunaku.
13 Okusobola okusigala mu kwagala kwa Katonda, kikulu nnyo okuba abayonjo mu by’omwoyo, mu mpisa, ne mu birowoozo. Ebintu bino binnyonnyolebwa mu ngeri esingawo mu ssuula endala ez’akatabo kano. Kati ka twekenneenye engeri ey’okuna
TUSOBOLA TUTYA OKUBEERA ABAYONJO MU MUBIRI?
14. Lwaki obuyonjo mu mubiri si nsonga ekwata ku muntu kinnoomu?
14 Obuyonjo mu mubiri buzingiramu okuyonja emibiri gyaffe ne we tubeera. Obuyonjo obw’engeri eno nsonga ekwata ku muntu kinnoomu era ng’abalala tekibakwatako? Si bwe kiri eri abo abasinza Yakuwa. Nga bwe tumaze okukiraba, ensonga ey’okuba abayonjo mu mubiri Yakuwa agitwala nga nkulu nnyo olw’okuba ye kennyini akwatibwako, ate era naffe tuganyulwa bwe tubeera abayonjo. Lowooza ku kyokulabirako akyaweereddwa ku ntandikwa. Bw’olaba omwana omucaafu, tekikuwa kifaananyi kibi ku bazadde be? Tetwandyagadde ndabika yaffe oba ebintu bye tukola kuleeta kivume ku Kitaffe ow’omu ggulu oba okuviirako abantu obutawuliriza bubaka bwe tubuulira. Ekigambo kya Katonda kigamba: “Tetwagala kukola kintu kyonna kyesittaza, obuweereza bwaffe buleme okuvumirirwa; naye mu byonna tukiraga nti tuli baweereza ba Katonda.” (2 Abakkolinso 6:3, 4) Kati olwo, tusobola tutya okuba abayonjo mu mubiri?
15, 16. Okuba omuyonjo kizingiramu ki, era engoye zaffe zandibadde zitya?
15 Obuyonjo n’endabika yaffe. Wadde empisa zaawukana mu buli nsi, abasinga tusobola okufuna amazzi agamala ne ssabbuuni ne tusobola okunaaba buli lunaku era n’okukakasa nti ffe kennyini awamu n’abaana baffe tuli bayonjo. Okuba abayonjo kizingiramu okunaaba mu ngalo ne ssabbuuni nga tetunnalya oba okukwata ku ky’okulya, oluvannyuma lw’okukozesa kabuyonjo, era n’oluvannyuma lw’okulongoosa omwana oba okukyusa nnapi ye. Okunaaba mu ngalo ne ssabbuuni kiyinza okutuyamba okuziyiza endwadde era kitaasa obulamu. Kiyinza okuziyiza obuwuka obuleeta obulwadde bw’ekiddukano okusaasaana. Mu nsi omutali bantu bangi bakozesa kabuyonjo ez’amazzi, oboolyawo obubi bayinza okubuziika nga bwe kyakolebwanga mu Isirayiri ey’edda.
16 Engoye zaffe nazo okusobola okuba ennyonjo era n’okulabika obulungi, zirina okwozebwanga. Engoye z’Omukristaayo tezeetaaga kuba za bbeeyi oba okuba ku mulembe, naye ziteekwa okuba nga zirabika bulungi, nga nnyonjo, era nga zisaanira. (Soma 1 Timoseewo 2:9, 10.) Ka tube nga tubeera mu nsi ki, twagala endabika yaffe ‘erungiye okuyigiriza kw’Omulokozi waffe Katonda.’
17. Lwaki amaka gaffe n’ebintu byaffe bisaanidde okuba ebiyonjo era nga birabika bulungi?
17 Amaka gaffe n’ebintu byaffe. Amaka gaffe gayinza obutaba ga mulembe nnyo, naye gasaanidde okuba amayonjo era nga galabika bulungi. Mu ngeri y’emu, bwe tuba n’emmotoka, akagaali oba ppikipiki bye tukozesa okugenda mu nkuŋŋaana ne mu kubuulira, tusaanidde okukola kyonna kye tusobola okulaba nti biyonjo. Ka tuleme kukyerabira nti amaka gaffe n’ebintu byaffe bwe biba ebiyonjo biwa obujulirwa. Tulina okukijjukira nti tuyigiriza abantu nti Yakuwa Katonda muyonjo, era nti ajja ‘kuzikiriza abo aboonoona ensi,’ era nti mu kiseera ekitali kya wala Obwakabaka bwe bujja kufuula ensi okuba ekifo ekirabika obulungi ennyo. (Okubikkulirwa 11:18; Lukka 23:43) Mu butuufu, twagala endabika y’amaka gaffe n’ebintu byaffe okulaga abalala nti mu kiseera kino tufuba okuba abayonjo, era nti ne mu nsi empya tujja kuba bayonjo.
18. Tusobola tutya okulaga nti Ekizimbe kyaffe eky’Obwakabaka tukitwala nga kya muwendo?
18 Ekifo gye tusinziza. Okwagala kwe tulina eri Yakuwa kutukubiriza okussa ekitiibwa mu Kizimbe kyaffe eky’Obwakabaka, ekifo mwe tusinzizza Katonda waffe. Abapya bwe bajja mu Kizimbe ky’Obwakabaka, twagala bafune ekifaananyi ekirungi. Ekizimbe ky’Obwakabaka okusobola okulabika obulungi, kitwetaagisa okukiddaabiriza n’okukiyonja obutayosa. Tulaga nti Ekizimbe kyaffe eky’Obwakabaka tukitwala nga kya muwendo nga tukola kyonna kye tusobola okukikuuma nga kiri mu mbeera nnungi. Eba nkizo okuwaayo ebiseera byaffe okuyonja ‘n’okuddaabiriza’ ekifo kyaffe eky’okusinzizaamu. (2 Ebyomumirembe 34:10) Ate era tusaanidde okulongoosa n’okuddaabiriza ebizimbe omubeera Enkuŋŋaana Ennene.
OKWEWALA EMIZE EGYONOONA EMIBIRI GYAFFE
19. Okusobola okwekuuma nga tuli bayonjo mu mubiri, kiki kye tulina okwewala, era Bayibuli etuyamba etya?
19 Okusobola okwekuuma nga tuli bayonjo mu mubiri, tulina okwewala emize, gamba ng’okunywa sigala, okunywa ennyo omwenge, n’okukozesa ebiragalalagala. Bayibuli teyogera ku mize gyonna oba empisa ez’obugwenyufu zonna ebiriwo leero, naye erimu emisingi egituyamba okumanya endowooza Yakuwa gy’alina ku bintu ng’ebyo. Olw’okuba tumanyi engeri Yakuwa gy’atwalamu ebintu ng’ebyo, okwagala kwe tulina gy’ali kutukubiriza okukola ebyo ebimusanyusa. Ka twekenneenye emisingi etaano okuva mu Byawandiikibwa.
20, 21. Mize ki Yakuwa gy’ayagala twewale, era nsonga ki ey’amaanyi eyandituleetedde okukola ekyo?
20 “N’olwekyo abaagalwa, okuva bwe tulina ebisuubizo bino, ka twenaazeeko byonna ebyonoona omubiri n’omwoyo, obutukuvu bwaffe butuukirire mu kutya Katonda.” (2 Abakkolinso 7:1) Yakuwa ayagala twesambe emize gyonna egisobola okwonoona emibiri gyaffe, omwoyo gwaffe, oba ebirowoozo byaffe. N’olwekyo, tulina okwewala ebyo byonna ebyonoona omubiri gwaffe n’ebirowoozo byaffe.
21 Bayibuli etuwa ensonga ey’amaanyi lwaki tusaanidde ‘okwenaazaako ebintu byonna ebyonoona omubiri.’ Weetegereze nti 2 Abakkolinso 7:1 lutandika nga lugamba nti: “Okuva bwe tulina ebisuubizo bino.” Bisuubizo ki? Mu nnyiriri ezivuddeko Yakuwa asuubiza nti: “Nange nnaabasembeza. Nnaabeera kitammwe.” (2 Abakkolinso 6:17, 18) Kiteeberezeemu: Yakuwa asuubiza okukukuuma era n’okukwagala nga taata bw’ayagala mutabani we oba muwala we. Naye bino Yakuwa ajja kubituukiriza singa naawe weewala ebintu ebyonoona “omubiri n’omwoyo.” N’olwekyo, tekiba kya magezi okukkiriza omuze oba empisa embi okukulemesa okuba n’enkolagana ennungi ne Yakuwa!
22-25. Misingi ki egiri mu Byawandiikibwa egisobola okutuyamba okwewala emize emibi?
22 “Oyagalanga Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.” (Matayo 22:37) Yesu yanokolayo etteeka lino era n’agamba nti lye lisingayo obukulu mu mateeka. (Matayo 22:38) Tugwanidde okwagala Yakuwa mu ngeri eyo. Okusobola okumwagala n’omutima gwaffe gwonna, n’obulamu bwaffe bwonna, era n’amagezi gaffe gonna, tuteekwa okwewala emize oba empisa ebisobola okusala ku bulamu bwaffe oba okunafuya obusobozi bw’okulowooza Katonda bwe yatuwa.
23 “[Yakuwa] y’awa abantu bonna obulamu, omukka gwe bassa, n’ebintu byonna.” (Ebikolwa 17:24, 25) Obulamu kirabo okuva eri Katonda. Oyo eyabutuwa tumwagala era twagala okubutwala nga bwa muwendo. Twewala omuze gwonna oba empisa ezisobola okuba ez’akabi eri obulamu bwaffe, kubanga empisa ng’ezo ziraga nti ekirabo eky’obulamu tetukitwala nga kya muwendo.
24 “Oyagalanga muliraanwa wo nga bwe weeyagala.” (Matayo 22:39) Emize emibi tegikoma ku kuyisa bubi abo abagirina naye era n’abo be babeera nabo. Ng’ekyokulabirako, omukka gwa sigala guba gwa kabi n’eri abo abatamunywa. Omuntu atuusa akabi ku balala aba amenye etteeka lya Katonda ery’okwagala baliraanwa baffe. Era aba alimba bw’agamba nti ayagala Katonda.
25 “Weeyongere okubajjukiza okugondera n’okuwulira abafuzi n’ab’obuyinza.” (Tito 3:1) Mu nsi nnyingi, okubeera n’ebiragalalagala ebimu oba okubikozesa kimenya mateeka. Ng’Abakristaayo ab’amazima, tetubeera na biragalalagala ebitakkirizibwa mu mateeka era tetubikozesa.
26. (a) Okusobola okusigala mu kwagala kwa Katonda, kiki kye twetaaga okukola? (b) Lwaki okuba abayonjo mu maaso ga Katonda kye kisingayo obulungi?
26 Okusobola okusigala mu kwagala kwa Katonda, twetaaga okuba abayonjo mu bintu byonna. Kiyinza obutaba kyangu okulekayo era n’okwewala emize n’empisa embi, naye kisoboka. * Naye okukola ekyo kye kisingayo obulungi, kubanga bulijjo Yakuwa atuyigiriza okutuganyula. (Soma Isaaya 48:17.) N’ekisinga obukulu, bwe tusigala nga tuli bayonjo, tusobola okufuna obumativu obuva mu kumanya nti tuwa ekifaananyi ekirungi ku Katonda waffe gwe twagala, era ekyo kituviiramu okusigala mu kwagala kwe.
^ lup. 2 Mu nnimi ezaasooka ekigambo ekyavvuunulwa “omulongoofu” oba “omuyonjo” oluusi kitegeeza obuyonjo mu mubiri, naye emirundi egisinga kitegeeza okuba omuyonjo mu by’omwoyo oba mu mpisa.
^ lup. 10 Laba Essuula 13 ey’akatabo kano okusobola okumanya emikolo egimu n’obulombolombo Abakristaayo bye balina okwewala.
^ lup. 26 Laba akasanduuko “ Nfuba nnyo Okukola Ekituufu?” ku lupapula 94, n’ako akali waggulu akagamba nti “ Eri Katonda Ebintu Byonna Bisoboka.”
^ lup. 67 Erinnya likyusiddwa.


text:
KKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2015.
Abanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande.
GODFREY Mabiriizi Nsereko, 42, ssente aziggya mu kulima wootameroni n’okulunda ente ez’ennyama. Ye ente ze 200 z’alunda tazikama, era ennyana eyonka okutuusa lw’ekoowa naye egenda okuva ku mata wamu n’emmere ey’omulembe gy’aziwa ng’etuuse okutunda.
Asangibwa Mityebiri okumpi ne Kyotera e Buddu.
Agamba nti omuntu teyandikaayanidde nnyo mirimu gya ofiisi bw’aba alina ettaka w’asobola okulimira oba okulundira. “Nakuguka mu byabulimi e Makerere, wabula ebbanga lye mmaze nga nkola emirimu gya ofi isi n’ebitongole by’obwannakyewa sejjusa lwaki teyatandikirawo okulunda n’okulima.
Kati nina ettaka yiika 360 ku kyalo Mityebiri okumpi ne Kyotera kwe nnundira ente 200, n’okulima wootameroni ku yiika 25.
Nnima kaamulali Omuzungu ku yiika emu, emmwaanyi yiika ttaano, awasigadde we nnundira ente z’ennyama.
Nze nunda ente za maleeto zokka mu biti bibiri . Waliwo ze ngula ku bantu nga bukyali buyana ne mbuliisa okumala omwaka gumu ne nzitunda ku nnaku enkulu okuva ku kakadde k’ensimbi okutuuka ku bubiri.
Zino ennyana nzigula wakati wa 500,000/- ne 600,000/-. Nsooka kuzijjanjaba ne zivaamu enjoka, ne nziwa amazzi kubanga nasima ddaamu, abantu gye bakaabira amazzi nze mbeera ffaamu eba etambula.
Nziwa omuddo ogw’ekiriisa. Waliwo maleeto ze nunda ezizaala. Zino nzifunira ennume ey’olulyo ne zizaala ennyana ez’amaanyi era zino sikkiriza muntu yenna kuzikama, amata gonna nze gaba na nnyana esobole okukula amangu.
Bw’okikola bw’oti kitegezza nti mu mwaka gumu n’ekitundu (emyezi 18) oba osobola okugitunda akakadde k’ensimbi.
Ente yonna ey’ennyama ezaala ng’oyagala okugifunamu bw’ezaala emirundi esatu n’emala okuyonsa omulundi ogusembayo olina okugitunda ate n’ozzaawo enddala.
Ng’oyagala okufuna mu bulunzi sooka omale okugula ettaka eriwera kwonookola ffaamu, olina okusimamu ddaamu ofune amazzi aga byli kiseera.
ENTANDIKWA
Bwe mbadde nkyakola mu ofiisi ez’enjawulo ng’omulimisa, nneewoola obukadde 47 okuva mu bbanka ya DFCU ne ngulako ente 45, okusiba olukomera n’okusima ddaamu y’amazzi ennene ddala.
Ente saagula Nzungu, nze nalonda mu zino ezaffe ennansi naye nga nnondamu ennungi ddala, olwo ne ntandika okulongoosa olulyo lwazo nga nziwa ennume ez’olulyo.
Bino nabikola mu 2011 era embeera eno esobodde okutambuza obulamu bwange, okumpa obuvunaanyizibwa obusingako n’okutuusa okusalawo okuleka omulimu nneemalire mu kulima. Ente ey’ennyama efa ndabirira.
Tubadde mu biseera bya musana, naye ente zange nga nziwa omuddo omukaze (sayiregi). Ngussaako omunnyo ogw’ekisula oba ssukaaliggulu. Kino kitegeeza nti erya nnyo naye gy’ekoma okulya n’enkalamata okugiruma, kale erina okunywa ennyo, ate gy’ekoma okunywa n’okugejja ennyo.
Ekirala ekirungi kwe kuba nti ente bw’eba enywedde nnyo, eba n’amata mangi, kale n’ennyama ekulira ku sipiidi kuba nze ewange obuyana busiiba n’enkulu nga buyonka.
Nfuba nnyo okuziwa eddagala ly’ebiwuka, ekisinga okulemesa abalunzi mu Uganda, ebisolo balwawo okubiwa eddagala lino, ebiwuka ne bizinywa ne zikonziba.
Ku ffaamu yange, ennume emalako emyaka ebiri gyokka ne ngitunda ate ne ndeeta endala. Kino kinnyambye okuba nga buli kiseera nnongoosa olulyo.
Ente enkazi etesobola nnume gye mba ngireetedde eyo ngitunda mangu kuba ndaba eba tesobola kumpa magoba ga nnyana ge nneetaaga.
Ku ffaamu nninako omusawo w’ebisolo abeerako buli ssaawa, naye ente bw’erwala bw’aba tasoboka kugijjanjaba olwo nga tuleeta omusawo omulala asobola okujjanjaba obulwadde obwo.
AKATALE
Akatale k’ennyama weekali, nze ente nzitunda mu lufula z’omu Kampala; nfuna tte4nda okuva mu wooteeri ennene n’abakola emikolo, bano mbaguza mu kkiro. Nakizuula nti akatale oluusi kalemesa abalunzi naye nze buli lwe nfuna omukisa ogwogera n’abantu abasalirawo amakampuni mba ntunda bye nnina.
Ekimu ku bizibu bye nfunye omwaka guno kwe kuba ng’okuva mu May enkuba ebadde tetonnya ewaffe, kale wadde nnasima ddaamu naye nayo ebadde eweddemju amazzi.
Omuntu nga nze akola obulunzi nga bizinensi embeera erina kunkaluubirira, amazzi tubadde tugaggya Kakuuto ze mayiro nga 10 okuva wano.
WOOTAMERONI
Nkoze mu bitongole eby’enjawulo nga nsomesa ebyobulimu okuva mu mwaka gwa 2000 okutuuka mu July wa 2016 bwe nagimaze. Muno mulimu Uganda Cooperative Alliance, Agro Forestry, Lutheran World Relief gye mbadde nkikulira mu Uganda yonna, nga bansasula bulungi wabula ne nsala- wo okulekulira.
Ekimu ku bimpa ssente mulimu wootameroni. Bw’oba oyagala okuzifunamu, kiteeke mu bwongo nti buli yiika ekuwa wootameroni 5,000. Kati ggwe zikubise mu yiika 25 ze nnina olabe engeri gy’oyinza okuzikolamu amagoba.
Mu mbala ennyangu, ssinga buli wootameroni ngitunda ku 3,500/-, n’okubisaamu 5,000 eziva mu buli yiika kitegeeza nti sizoni osobola okufunamu 437,500,000/- okuva mu yiika 25 ze nnina.
Nze bwe ndaba nga wootameroni zituuwa wakati, nnaatera okuzikungula olwo nga ntandika okutegeka yiika endala 25 we naazimba eza sizoni eddako.
Nze buli mwaka, ate nga wootameroni zirina sizoni nnya, nfunamu 1,750,000,000/- . Kati ggwe mbuulira omukozi wa Gavumenti ki asobola okufuna ssente zino mu mwaka ogumu! Nze nsimba ekika ekiyitibwa “Sugar 1” .
Nzisimba mu kifo omutatuula nnyo mazzi ate ne ntemamu emikutu gy’amazzi naddala mu kiseera ky’enkuba obutakosa wootameroni.
Mu kiseera ky’omusana, ekikoola kya wootameroni olina okukibikkako ebisubi wansi ku kikolo nga tannayanjala makoola esobole okussa nga tegubye ate ng’ekuuma amazzi g’ofukirira kubanga nze nnima mu musana ne tuyambibwako ekiriisa kya “Black Off” ekisobola okukuuma amazzi ku kikolo okumala ennaku nga ssatu ne bw’oba tozzeemu kufuuyira.
Woomateroni emala ennaku 90 zokka ng’etandise okutundibwa. Ekiimu ku byampalirizza okulekulira kwe kuzuula nti wootameroni nazifunyeemu obukadde 437 sso nga bulijjo abakozi babadde bannyanjulira obukadde nga 100 ne mmanya nti banziba.
ABAKOZI
Ku ffaamu yange eno nkozesa abakozi 25, era bwe ntemaatema byonna bye nkola omwaka nfunamu obuwumbi nga busatu ne nsaasaanyaako omusaala gwabwe, eddagala n’ebikozesebwa ebirala okuli emmotoka ezitambuza ebintu nange ne nfi ssaako.
Buli mukozi asasulwa 40,000/- buli wiiki okusinzira ku maanyi g’ateekamu mu kukola kubanga emirimu gyo mingi ddala ng’abasinga bakozi ba ku kitundu.
Bano okusooka baali babitaddemu olunkulu naye kati bakola, ekibi nti be mmala okutendeka ate abalala nga babakansa nga bagenda.
Ebirala bye nnima kuliko emmwaanyi yiika ttaano, emiyembe ebikolo 2,500 era nsuubira okugikolamu omubisi gye bujja, kaamulali (Green Pepper) n’ebijanjaalo eby’ensigo yiika 10.


text:
Okulima kulimu emitendera mingi, wabula nga abamu omutendera ogusookerwako ogw’okusimba endokwa bagwebalama nebasalawo endokwa zino okuzigula mu bifo ebyenjawulo ebizitunda.
Wabula mu ttundutundu lye Teso ate embeera ya njawulo nga kumpi buli maka gakuza endokwa okusobola okufuna ensiimbi ezamangu.
Rosette Kokoi Stella y’omu ku benyumiriza mu kukuza endokwa era nga ono yafuna ne contract okuziguza gavumenti mu nkola eya Operation Wealth Creation ,atubuulidde lwaki abalimi banyikiridde okukuza endokwa ssaako n’ebyetagisa mu mulimu guno.
Posted 12 hours 32 min ago..
Posted 12 hours 36 min ago..


text:
Ekitongole ekivunanyizibwa ku by'empuliziganya mu ggwanga lino ekya Uganda Communications Commission (UCC) kitandise okwekenenya amassimu ga Samsung Galaxy Note 7 agaliko obuzibu mu nsi yonna, oluvanyuma, kifulumye ekiwandiiko, ekinalambika oba zigobeddwa katale kawano oba nedda.
Okusinzira ku Kampuni efulumye amassimu ago (Samsung Galaxy Note 7), kizuliddwa nti amassimu ga Samsung Galaxy Note 7, galiko obuzibu, nga esobola okwata omuliro, singa ebuguma ryeyongera era amassimu 35 gakutte omuliro mu nsi yonna nga waliwo okutya nti gagenda kweyongera.
Amassimu gano, galetebwa katale mu nsi yonna mu gwomunaana, wabula gafuse gabulabe, nga Kampuni erina okuddamu oganonyerezaako.
Mu ggwanga erya Rwanda gawereddwa era ne basaba ne bannansi bonna, okomya ogeyambisa mu ntambuza y'emirimu.
Bbo abasuubuzi mu Kampala abatunda amassimu bagamba nti, bannayuganda tebanagajjumbira nnyo kuba gaserebwa nnyo.
Wano mu Uganda, omwogezi wa UCC Fred Otunnu bw'abadde awayamu ne 100.2 Galaxy Fm, agambye nti mu Uganda tebanafuna buzibu bwona wabula batandiise, okwekenenya ensonga eyo.


text:
KYANDIBADDENGA kirungi omuntu bw’abeera ng’alina ky’akukoledde oba ky’akuyambye mu bulamu okumusiimako kubanga osobola okukola n’omuntu olumala okutuuka ku lyengedde n’akwerabira.
Nze John Musisi nga mbeera Kyanja. Nasisinkana ne munnange Christine mu 2008 ne tusalawo tubeere ffenna munnange kye yakkiriza.
Waayitawo ebbanga ttono ne tutandika okubeera ffenna mu mukwano ogw’ekimmemmette era kati tulina abaana babiri nga bonna balenzi.
Wabula ebbanga lye mmaze ne munnange ono ery’emyaka omunaana natidde nnyo okuntwala ku poliisi n’ansibisa olw’okubeera nga namukubyeko n’okumunenya ku nsobi ze.
Wiiki emu emabega twali tuzuukuse ku makya nga ku ssaawa 1.00 ne nnamba Chrisitine okutwala abaana mu katanda mwe basula.
Bannange nalinga amugambye nti atandike okunvuma. Nasirika kyokka yalaba siddamu kwe kunvumbagira n’annuma emikono.
Nange nakwatibwa obusungu ne mukuba okutuusa baliraanwa lwe bajja ne bamunzigyako.
Oluvannyuma yagenda ku poliisi n’ampaabira era nali ndi awo omuserikale n’ankubira essimu n’antegeeza nga bw’anneetaaga mu bwangu.
Nagenda okutuuka ku poliisi nga Chrisitine mutaka n’ampaayira nga bwe saagala kulabirira baana.
Ekyasinga okunnuma omukazi ono mmuwa buli kimu kye yeetaaga n’abaana baffe era nga ne ku nnyumba gye nazimba nali namuwaako omuzigo ne muteeramu saluuni ng’asiba nviiri z’abakyala.
Ng’oggyeeko ebyo n’ennyumba z’abapangisa y’azisolooza era ne bwe babeera baziwadde nze nsooka kumutegeeza nti bazimpadde.
Ku bino byonna bye mukoledde nkyamwewuunya okubeera nti yantwala ku poliisi n’anjogerako ebyo byonna ate ebitali bituufu.
Ntandise n’okutya kuba anneewerera okunkola ekikyamu buli lwe munenyaako. Kati kye njagala anviire mu saluuni nteekemu abaana bange kubanga yategeeza poliisi nga bwe sifaayo ku baana.


text:
Kiki Bayibuli ky’Eyogera ku Kulya Ebisiyaga?
ENSONGA ekwata ku kugattibwa kw’abantu abafaanaganya ekikula ekyakubaganyizibwako ebirowoozo mu nsi nnyingi. Kyokka mu 2015, kooti y’omu Amerika ey’oku ntikko yatongoza obufumbo obw’engeri eyo. Oluvannyuma lw’ekyo, abantu bangi baatandika okugenda ku Intaneeti okunoonyereza ku nsonga eyo. Abasinga obungi beebuuza nti: “Kiki Bayibuli ky’Eyogera ku bufumbo bw’abantu abafaanaganya ekikula?”
Bayibuli teyogera ku ddembe abantu abafaanaganya ekikula abafumbiriganwa lye balina okuweebwa. Naye ekibuuzo ekikulu kiri nti, Kiki Bayibuli ky’eyogera ku kulya ebisiyaga?
Abantu bangi balowooza nti bamanyi eky’okuddamu mu kibuuzo ekyo wadde nga tebafangayo kunoonyereza ku ekyo Bayibuli ky’eyogera ku nsonga eyo. Kyokka ebyo bye boogera bikontana. Abamu bagamba nti Bayibuli evumirira butereevu okulya ebisiyaga. Ate abalala bagamba nti olw’okuba Bayibuli egamba nti tulina okwagala bantu bannaffe, ewa buli muntu ebbeetu okwesalirawo gw’ayagala okwegatta naye, k’abe ng’afaanaganya naye ekikula oba nedda.
KIKI BAYIBULI KY’EGAMBA?
Ku bino wammanga kiruwa ekituufu?
Bayibuli evumirira okulya ebisiyaga.
Bayibuli ewagira okulya ebisiyaga.
Bayibuli ekubiriza abantu okukyawa oba okusosola abalyi b’ebisiyaga.
EBY’OKUDDAMU:
KITUUFU. Bayibuli egamba nti: “Abasajja . . . abalya ebisiyaga . . . tebalisikira Bwakabaka bwa Katonda.” (1 Abakkolinso 6:
9, 10) Ekyo kikwata ne ku bakazi. —Abaruumi 1:26.
KIKYAMU. Bayibuli egamba nti okwegatta kulina kubaawo wakati wa musajja na mukazi bokka ate nga bafumbo.
—Olubereberye 1:27, 28; Engero 5:18, 19.
KIKYAMU. Wadde nga Bayibuli evumirira okulya ebisiyaga, tekubiriza bantu kusosola balyi ba bisiyaga, oba okubakyawa, oba okubakolako ebikolwa eby’obukambwe.
—Abaruumi 12:18. [1]
Kiki Abajulirwa ba Yakuwa Kye Bakkiriza?
Abajulirwa ba Yakuwa bakkiriza nti emitindo gya Bayibuli egikwata ku mpisa gye gisingayo obulungi, era gye bagoberera. (Isaaya 48:17) [2] N’olwekyo, Abajulirwa ba Yakuwa beewalira ddala ebikolwa byonna eby’obugwenyufu nga mw’otwalidde okulya ebisiyaga. (1 Abakkolinso 6:18) [3] Ekyo Abajulirwa ba Yakuwa kye baasalawo, era balina eddembe okusalawo batyo.
Abajulirwa ba Yakuwa bafuba okuyisa abalala nga nabo bwe bandyagadde okuyisibwa
Kyokka Abajulirwa ba Yakuwa bafuba “okuba mu mirembe n’abantu bonna.” (Abebbulaniya 12:14) Wadde nga ng’Abajulirwa ba Yakuwa beewalira ddala ebikolwa eby’okulya ebisiyaga tebakakaatika ndowooza yaabwe ku balala, era tebakola bikolwa bya bukambwe ku balyi b’ebisiyaga oba okusanyuka ng’abalyi b’ebisiyaga batuusiddwaako obulabe. Abajulirwa ba Yakuwa bafuba okuyisa abalala nga nabo bwe bandyagadde okuyisibwa.
Bayibuli Ekubiriza Okusosola Abalyi b’Ebisiyaga?
Abantu abamu bagamba nti Bayibuli ekubiriza abantu okusosola abalyi b’ebisiyaga, era nti abo abakolera ku ebyo Bayibuli by’egamba basosoze. Abantu ng’abo bagamba nti: ‘Mu kiseera Bayibuli we yawandiikirwa, abantu bangi baali tefaayo ku ndowooza z’abalala. Naye leero abantu bafaayo ku ndowooza z’abantu ab’amawanga gonna, langi zonna, nga mw’otwalidde n’abalyi b’ebisiyaga.’ Abantu ng’abo bakitwala nti omuntu akyawa ekikolwa eky’okulya ebisiyaga aba tayawukana ku oyo akyawa abantu aba langi endala. Naye ekyo ddala kituufu? Nedda. Lwaki tugamba bwe tutyo?
Waliwo enjawulo wakati w’okukyawa ekikolwa eky’okulya ebisiyaga n’okukyawa abantu abalya ebisiyaga. Bayibuli egamba Abakristaayo okuwa abantu aba buli ngeri ekitiibwa. (1 Peetero 2:17) [4] Naye ekyo tekitegeeza nti Abakristaayo balina okukkiriza ebikolwa byonna abantu bye bakola.
Lowooza ku kino: Ka tugambe nti okunywa ssigala okitwala nga kya kabi eri obulamu bwo era ng’okyayira ddala ssigala. Watya singa olina mukozi munno omunywi wa ssigala? Kyandibadde kituufu abalala okugamba nti tofaayo ku ndowooza z’abalala olw’okuba endowooza gy’olina ku kunywa ssigala eyawukana ku ya mukozi munno oyo? Okuba nti mukozi munno oyo ye anywa ssigala ate nga ggwe tomunywa kitegeeza nti omusosola? Singa mukozi munno oyo agezaako okukupikiriza okukyusa endowooza gy’olina ku kunywa ssigala, ekyo kiba tekiraga nti mukakanyavu era nti tassa kitiibwa mu ndowooza z’abalala?
Abajulirwa ba Yakuwa bagoberera emitindo gy’empisa egiri mu Bayibuli. Beewala ebikolwa Bayibuli by’evumirira. Naye tebanyooma bantu abeeyisa mu ngeri eyawukana ku yaabwe era tebabayisa bubi.
Ekyo Bayibuli ky’Egamba Kinyigiriza Abantu?
Kati ate abantu abeegomba okwegatta n’abantu be bafaanaganya nabo ekikula? Kyandiba nti baazaalibwa batyo? Bwe kiba kityo, ddala kiba kyoleka okwagala okugamba nti kikyamu abantu abo okukola ekyo omubiri gwabwe kye gwegomba?
Bayibuli terina ky’eyogera ku ekyo ekigambibwa nti abantu abamu bazaalibwa nga beegomba okwegatta n’abo be bafaanaganya nabo ekikula. Kyokka eraga nti emize egimu giba gyasimba amakanda mu bantu. Wadde kiri kityo, Bayibuli eraga nti bwe tuba ab’okusanyusa Katonda waliwo ebintu bye tulina okwewala, nga muno mwe muli n’okulya ebisiyaga.
Abamu bagamba nti ekyo Bayibuli ky’egamba kinyigiriza nnyo. Bagamba batyo kubanga balowooza nti abantu balina okukolera ku ekyo omubiri gwabwe kye gwegomba era nti okwegomba kw’okwegatta kuba kwa maanyi nnyo ne kiba nti omuntu tasobola kukufuga. Naye Bayibuli eraga nti abantu basobola okufuga okwegomba kwe baba nakwo. Obutafaananako nsolo, abantu basobola okusalawo okukolera ku kwegomba kw’emibiri gyabwe oba obutakukolerako.
Lowooza ku kino: Abayivu abamu bagamba nti enneeyisa y’abantu abamu, gamba ng’abo ab’obusungu, eva ku kuba nti bwe batyo bwe baazaalibwa. Bayibuli teyogera butereevu ku ekyo ekigambibwa nti abantu abamu bazaalibwa nga ba busungu, kyokka egamba nti abantu abamu ‘ba busungu’ oba ‘ba kiruyi.’ (Engero 22:24; 29:22) Wadde kiri kityo, Bayibuli era egamba nti: “Tosunguwalanga era toswakiranga.”
Bantu batono nnyo abayinza okugamba nti amagezi ago si malungi oba abayinza okugamba nti okukolera ku magezi ago kinyigiriza abantu ab’obusungu. Mu butuufu, n’abayivu abagamba nti abantu abamu bazaalibwa nga ba busungu bafuba nnyo okuyamba abantu ng’abo okuyiga okufuga obusungu.
Mu ngeri y’emu, Abajulirwa ba Yakuwa bakkiriza nti abantu abakola ebintu ebivumirirwa mu Bayibuli basobola okuyambibwa ne bakyusa enneeyisa yaabwe, nga muno mwe muli n’abo abeegatta n’abantu abatali bannaabwe mu bufumbo. Mu mbeera ezo zonna, amagezi Bayibuli g’ewa gasobola okuyamba omuntu. Egamba nti: “Buli omu ku mmwe agwanidde okumanya engeri y’okufugamu omubiri gwe mu butukuvu ne mu kitiibwa, nga temululunkanira bikolwa bya kwegatta.”
“Abamu ku Mmwe Mwali ng’Abo”
Abantu abaafuuka Abakristaayo mu kyasa ekyasooka baava mu mbeera za njawulo era mu kusooka baalina emize egitali gimu. Okusobola okufuuka Abakristaayo, abantu abo baalina okukola enkyukakyuka ez’amaanyi. Ng’ekyokulabirako, Bayibuli eyogera ku bantu “abagwenyufu, abasinza ebifaananyi, abenzi, abasajja abeewaayo okuliibwa ebisiyaga,” era n’egamba nti: “Abamu ku mmwe mwali ng’abo.”
Bayibuli bw’egamba nti “abamu ku mmwe mwali ng’abo,” eba etegeeza nti abantu abo abaalekayo omuze ogw’okulya ebisiyaga tebalina mulundi na gumu lwe baddamu kufuna kwegomba okwo okubi? Ekyo si bwe kiri, kubanga Bayibuli era egamba nti: “Mutambulirenga mu mwoyo, era temujja kukola kintu kyonna mubiri kye gwegomba.”
Weetegereze nti Bayibuli tegamba nti Omukristaayo tasobola kufuna kwegomba kubi. Wabula egamba nti Omukristaayo asalawo obutakola ekyo omubiri kye gwegomba. Abakristaayo bayiga okufuga okwegomba okubi, ne batakumalirako birowoozo, ekyo ne kibayamba obutakukolerako.
Bayibuli eraga nti waliwo enjawulo wakati w’okwegomba ekintu n’okukikola. (Abaruumi 7:
Wadde ng’Abajulirwa ba Yakuwa bakolera ku mitindo gy’empisa egiri mu Bayibuli, tebakakaatika ndowooza yaabwe ku balala, era tebagezaako kulwanyisa mateeka agateekebwawo okukuuma eddembe ly’abo abeeyisa mu ngeri eyawukana ku yaabwe. Obubaka Abajulirwa ba Yakuwa bwe babuulira bwa mirembe era baagala nnyo okububuulirako abo bonna abaagala okubuwulira.
^ 1. Abaruumi 12:18: ‘Mube mu mirembe n’abantu bonna.’
^ 2. Isaaya 48:
^ 3. 1 Abakkolinso 6:18: “Muddukenga ebikolwa eby’obugwenyufu!”
^ 4. 1 Peetero 2:17: “Muwenga abantu aba buli ngeri ekitiibwa.”
^ 5. Abakkolosaayi 3:5: “Mufiise ebitundu byammwe eby’omubiri ebiri ku nsi ku bikwata ku bugwenyufu, ku butali bulongoofu, obuteefuga ku bikwata ku kwegatta.”
^ 6. Yakobo 1:14, 15: “Buli muntu agezesebwa ng’atwalirizibwa era ng’asendebwasendebwa okwegomba kwe. Oluvannyuma okwegomba bwe kuba olubuto kuzaala ekibi.”
Yiga Ebisingawo
Bayibuli Erina ky’Eyogera ku Kugattibwa kw’Abantu Abafaanaganya Ekikula?
Oyo eyatandikawo obufumbo amanyi ekisobola okuyamba obufumbo okuwangaala n’okubaamu essanyu.


text:
Ebijjukizo: Kuno kwekugatta ennyukuta nga buli nyukuta erina ky'oyagala
ekujjukize okugeza nga KYO, kabala, yanjala, owumule. Oluusi
tukozesa bigambo bilamba naye nga bitujjukiza ennyukuta zetwagala
okujjukiza. Okugeza: Kabala Yanjala, Owumule ziba zikujjukiza
K, Y, O.
Okusengeka by'oyagala okujjukira mungeri gyebigoberagana Okusooka wejjukanye ennyukuta ezisooka oba enkulu mukigambo
zosobola okufanya ennamba. Okugeza omusajja nga ye nnamba
esooka. Omwana nga ye nnamba ey'okubiri naye oyinza ogenderera
amaloboozi kati nga ennyama nokifanya ennamba ey'okuna kuba biwulikika
kumpi kyekimu.
Ekiddako tondawo ekifananyi kubintu by'oyagala okujjukira osobole
okubijjukirira ku kifanyi ennyo okugeza okusobola okujjukira omugaati
kuba akafananyi nga omugaati kusigidwako omuzigo ogwa bulu bandi
(blueband).
Okujjukirira ku bifo: (Osobola okujjukira ebintu ng'abiri) Londa ekifo ky'omanyi oba kyojjukira obulungi. Kuba akafanyi
nga otambula mu kifo kino nga oyita okugeza nga mulyango, mu diiro,
mu kisenge emanju etc... Beera nga eteeka mu buli kintu ky'oyagala
ojjukire mu kifo kyakyo. Okugeza singa obadde oyagala kujjukira
ebintu bisatu. Ekisumuluzo, Erinya Francis ne langi yekiteteeyi
ky' olabye: Kuba akafanyi nti bwobadde oyingira osanze ekisumuluzo
ku mulyango bwoyingidde onsanze Francis atudde mu ntebe ate bwotuuse
mukisenge osanze ekiteteeyi ekya kilagala kiri mu bulili.
Awo omulimu gwokujjukira gujja kuba guwewuse nnyo.
Okujjukirira ku bigambo ebikulu: (Kino okusinga kya nimi ngwiira) Nga omaze okufuna ekigambo kyoyagala okujjukira funanyo ekigambo
mu lulimi lwo ekiwulikika mu ngeri emu nga ekigambo kyo. Kati
kubayo akafananyi ku kigambo kyolumi lwo nga kalimu amakulu agekigambo
ky'oyagala okujjukira.
Okugeza, singa obadde oyagala okujjukira ekigambo 'Enter'
ekyoluzungu kifananyirize kukigambo 'Ente' oky'oluganda. Kuba
akafananyi nga ente eyagala okuyingira ennyumba. Kati awo
buli lwonojukiranga nga ente yenyigiriza mumulyango eyingira ennyumba
ojja kujjukiranga 'Enter' kyekitegeeza.
Okujjukira amanya nga weyamba obufanyi bw'okubye mu bwongo.
Fanaganya endabika y'omuntu nelinya lye. Katugambe erinnya
Kato oyinza okulijjukira amangu singa Kato aba mutono kuba kato
ne 'katono' bifanagana.
Okuyunga Osobola okuyiiya olugero nga buli kirina kyekikujjukiza kuby'oyagala
okujjukira.


text:
Abatendesi
Tulina ekyewuunyisa gy'oli. Oyinza okuba nga weewandiisa kubeera musomesa wa Ssande Sikuuru, naye omulimu gwo kati oli MUTENDESI! Guno omwaka tugenda kusoma Baibuli nga tutambulira ku muzannyo gw'ebikonde era tusuubira okunyumirwa eby'emizannyo. Omusomesa omwagalwa, tandikirewo kaakati! Beera omutendesi so si musomesa kisobole okukuwa amaanyi okufaayo ennyo eri buli muyizi ali mu kibiina kyo n'enkola ye nga bw'alwana okufuuka omuwanguzi.
Obubinja Obutono
Kola obubinja bw'abaana 3-7. Buli kabinja ketaaga omutendesi. Abatendesi tebetaaga kujja mu kibiina buli ssabbiiti naye balina okukebera ku bayizi oba "abazannyi" baabwe buli ssabbiiti. Funayo omu ku bakulembeze omufuule omutendesi omukulu era akole omulimu ogw'okukunga abatendesi abalala.
Ekibiina kyo kyawulemu obubinja obutono abayizi bo basobole okukola obulimu bwa buli ssabbiiti. Enteekateeka za ssande sikuuru ezisinga zibeera ku kkanisa era tezetaagisa bulimu bwa kutwala waka. Naye abayizi bo tebasobola "kukuba eri" byonoono nga bayita mu kusoma kwokka. Balina okuyingira "Mu Lingi" ne balwanyisa ebibi bye basanga mu ssabbiiti. Mazima bwe wataba abalondoola, kino kiba tekijja kusoboka. Tomala gakkiriza bwe bakugamba nti obulimu baabukoze. Bw'olagajjala eri enteekateeka eno, ojja kuba otendeka bayizi bo kukulimba. Naye, tebeerezaamu nange singa mubutuufu otendeka abayizi bo era n'okakasa nti bakola obulimu bw'obawadde, ojja kulaba enkyukakyuka mu bulamu bwabwe. Mu mwaka gumu gwokka, ojja kukyusa obulamu bwabwe. Abayizi bo bajja kuba nga tebakwatabukwasi ekibala ky'Omwoyo wabula bajja kuba nga BAKITAMBULIRAKO!
Okutambuza obubinja buno, tukoze obutabo bw'abatendesi n'akatabo k'omutendesi omukulu. Obutabo bw'abatendesi buli kamu ka mwezi gumu n'ekibala kimu eky'Omwoyo. Omutendesi omukulu ye akataboke kalimu obulimu obw'ekitundu kiramba eky'emyezi 3.
Okuwandiika Abatendesi
Kiyinza okuwulikika nga ekikalubo okuwandiika abakulembeze osobole okuba n'abatendesi abamala obubinja bwo. Naye, kino tekyetaaga kuba kizibu. Zino z'ezimu ku ngeri ez'okugonzaamu okufuna abatendesi:
- Abatendesi basabe okukola omwezi gumu gwokka. Omwezi gumu gukwata ku kibala kimu eky'Omwoyo. Abantu abakulu bw'oba obasaba akadde kabwe, omwezi gumu abasinga bajja kuba bagusobola. Singa ekintu okifuula ekyangu ate nga kinyuma, bajja kwagala okuddamu okwewandiisa ku nkomerero y'omwezi!
- Abatendesi baleke bajje ku kkanisa nga bulijjo naye basabe bajje nga wabulayo eddakiika 10 okusaba kutandike basobole okusisinkana abayizi baabwe. Abatendesi bo bayinza okujja mu ssande sikuuru mulundi gumu mu mwezi naye essabbiiti endala ne bagenda okusabira mu kkanisa nga bulijjo.
- Abaana basindikire obubaka ku ssimu mu kifo ky'okubakubira. Abatendesi bo bayambe okutegeka obubaka bw'omwezi mulamba kibanguyize okuwuliziganya n'abayizi baabwe. Tewerabira nti basobola n'okukozesa Facebook, Twitter, WhatsApp n'ebilala.
- Funa ekifo ku kkanisa abatendesi we basobola okutereka ebintu ebitonotono. Okufaanana nga ab'eby'emizzanyo abatendesi basobola okwambala enkofiira ne babeera ne ffirimbi n'eccupa z'amazzi. Mu kifo ky'okujjukira okutambula nga n'ebintu bino leka babitereke ku kkanisa. Mu ngeri eno abatendesi bo bambale engoye zabwe ezabulijjo ez'okusabiramu oluvannyuma bateekeko butesi ebyo bye twogeddeko okufaanana ng'abatendesi.
- Kakasa nti olukiiko lw'abatendesi olwa buli mwezi luba lwa njawulo era nga luzzaamu amaanyi. Kino kijja kusikiriza abatendesi okusigala nga benyigira mu nteekateeka eno buli mwezi.
- Bwe kiba kyetaagisa, kkiriza ebibinja ebinene. (Bwokozesa Facebook osobola okuwuliziganya n'ekibinja kyonna era omuntu omu asobola okutendeka abayizi 10.)
Enkiiko Ezizzaamu Amaanyi
Omulimu gw'omutendesi omukulu gwa kukuuma abatendesi nga bacamufu. Engeri enkulu ey'okukola kino kwe kutegeka olukiiko buli mwezi. Musobola okulya emmere, ne musabira wamu era ne mutunula ne ku mawulire agakwata ku by'emizannyo okulaba bwegayinza okutuyamba mu bulamu bw'ekikulistaayo. Musobola n'okutunulira omuddusi wa Olympics oba ne mulaba firimu ekwata ku by'emizzanyo nga bwe mulya ku mberenge oba eby'okulya ebilala. Yogeramu n'abatendesi bo ku nsonga eno: nti bwe kiba nga kigwana nnyo abazannyi okukola ennyo, lwaki naffe tetukolerera nnyo eby'omwoyo n'okuganyulwa okw'emirembe n'emirembe?
Akatabo K'omutendesi Omukulu 2
$0.00
Bya kutereka ku kompyuta.
Amawulire gonna aga kwata ku Kitundu 2 gali mukifo kimu. Akatabo kano kawe "Omutendesi Omukulu". - Ekitundu 2
Obutabo Bw'abatendesi 2
$0.00
Bya kutereka ku kompyuta.
Buno buwe abatendesi bonna; kamu ka buli mwezi. Ekitundu 2: Obuguminkiriza, ekisa, obulungi.
- Tereka Abawanguzi Obutabo Bw'abatendesi 2
-
- English
- Spanish / Español
- Français / French
- हिंदी / Hindi
- Bahasa Indo / Indonesian
- Kannada
- Luganda
- മലയാളം / Malayalam
- Português
- Pycckий / Russian
- Swahili
Akatabo K'omutendesi Omukulu 3
$0.00
Bya kutereka ku kompyuta.
Amawulire gonna aga kwata ku Kitundu 3 gali mukifo kimu. Akatabo kano kawe "Omutendesi Omukulu". - Ekitundu 3
Obutabo Bw'abatendesi 1
$0.00
Bya kutereka ku kompyuta.
Buno buwe abatendesi bonna; kamu ka buli mwezi. Ekitundu 3: okukkiriza, obuwombeefu, okwegendereza.
- Tereka Abawanguzi Obutabo Bw'abatendesi 3
-
- English
- Español / Spanish
- Pilipino / Filipino
- हिन्दी / Hindi
- Bahasa Indonesia / Indonesian
- Luganda
- മലയാളം / Malayalam
- Pycckий / Russian
- Swahili


text:
Olwali
Peter Schmeichel amazina gamutabula
MANCHESTER Newankubadde asinga kumanyibwa lwa kukwatira Man United ggoolo mu gy’e 1990, Peter Schmeichel , 49, yalaze nti alina ttalanta eziwerako. Schmeichel y’omu ku baalondeddwa okwetaba mu mpaka z’amazina ezitegekebwa Man United era nga ziyitibwa ‘Dancing with United’, era Gary Neville agenda kubeera omu ku […]
Ebyana byasazeeko David Beckham mu kalango
MARBELLA (Omupiira) Abawagizi b’omupiira bagamba nti David Beckham ye muzannyi w’omupiira asinga okwettanirwa mu buli kanyomero ka nsi. Ku wiikendi Beckham yabadde ku kizinga ky’e Marbella mu Spain ng’akolera kkampuni ya Adidas akalango kyokka byana biwala byabadde bimwebulunguludde ng’oyinza okulowooza nti yabadde agaba ssente. Mu […]
Mmotoka ya Mario Balotelli eyogeza abawagizi obwama
MANCHESTER Kibeera kizibu oli okuvuga mmotoka ya bukadde 540 (£130,000) n’ekitakola mawulire oba abantu ne batagyegomba. Bw’atyo mwana mulenzi Mario Balotelli owa Man City yabadde agenzeeko ku ‘shoppingi’ kyokka yagenze okufuluma edduuka ng’abawagizi beebulunguludde mmotokaye ekika kya Bentley GT nga bagyekubizaako ebifaananyi. Anti kyangu okumanya […]


text:
Essomo 9
Amaka Gammwe Gayinza Gatya Okubaamu Essanyu?
1. Obufumbo obukkirizibwa mu mateeka buyinza butya okuyamba amaka okubaamu essanyu?
Amawulire amalungi gava eri Yakuwa, Katonda omusanyufu, ayagala amaka okubaamu essanyu. (1 Timoseewo 1:11) Ye yatandikawo obufumbo. Obufumbo obukkirizibwa mu mateeka buleetera ab’omu maka okuba abasanyufu kubanga busobozesa abazadde okukuza obulungi abaana baabwe. Abakristaayo basaanidde okugoberera amateeka g’omu kitundu kyabwe agakwata ku kuwandiisa obufumbo.
Katonda atwala atya obufumbo? Katonda ayagala obufumbo bube bwa lubeerera. Yakuwa ayagala abaami n’abakyala buli omu okuba omwesiga eri munne. (Abebbulaniya 13:4) Akyawa okugattululwa mu bufumbo. (Malaki 2:16) Naye akkiriza Omukristaayo okugattululwa n’afumbiriganwa n’omuntu omulala singa munne aba ayenze.
2. Omwami n’omukyala, buli omu asaanidde kuyisa atya munne?
Yakuwa yatonda abasajja n’abakazi nga basobola okuyambagana mu bufumbo. (Olubereberye 2:18) Ng’omutwe gw’amaka, omwami alina obuvunaanyizibwa okukola ku byetaago by’ab’omu maka ge eby’omubiri era n’okubayigiriza ebikwata ku Katonda. Asaanidde okwagala ennyo mukazi we. Abaami n’abakyala basaanidde okwagalana n’okuwaŋŋana ekitiibwa. Okuva bwe kiri nti abaami n’abakyala tebatuukiridde, kikulu nnyo okusonyiwagana okusobola okuba abasanyufu mu bufumbo bwabwe.
3. Mwandyawukanye singa obufumbo bwammwe tebubaamu ssanyu?
Singa mufuna obuzibu mu bufumbo bwammwe, buli omu asaanidde okufuba okulaga munne okwagala. (1 Abakkolinso 13:4, 5) Ekigambo kya Katonda tekiraga nti okwawukana mu bufumbo y’engeri ey’okugonjoolamu ebizibu mu bufumbo.
4. Abaana, kiki Katonda ky’abaagaliza?
Yakuwa ayagala mube basanyufu. Abawa amagezi agasingayo obulungi agasobola okubayamba okufuna essanyu mu buvubuka bwammwe. Ayagala muganyulwe mu magezi agabaweebwa bazadde bammwe. (Abakkolosaayi 3:20) Era Yakuwa ayagala mufune essanyu eriva mu kukola ebyo Omutonzi wammwe n’Omwana we bye baagala.
5. Abazadde, muyinza mutya okuyamba abaana bammwe okuba abasanyufu?
Musaanidde okufuba okufunira abaana bammwe eby’okulya, aw’okusula, n’eby’okwambala. (1 Timoseewo 5:8) Naye abaana bammwe okusobola okuba abasanyufu, musaanidde n’okubayigiriza okwagala Katonda n’okumukoppa. (Abeefeso 6:4) Abaana bammwe nabo bajja kwagala Katonda bwe munaabateerawo ekyokulabirako ekirungi. Bwe mubuulirira abaana bammwe nga mukozesa Ekigambo kya Katonda, kijja kubayamba okuba ab’empisa ennungi.
Abaana bawulira bulungi bwe mubazzaamu amaanyi era ne mubasiima olw’ebirungi bye baba bakoze. Ate era beetaaga okuwabulwa n’okukangavvulwa. Bwe mukola bwe mutyo, kiyamba abaana bammwe okwewala empisa embi eziyinza okubaleetera okufuna ebizibu ebinaabamalako essanyu. (Engero 22:15) Kyokka, tebasaanidde kukangavvulwa na bukambwe.
Abajulirwa ba Yakuwa bakubye ebitabo bingi ebisobola okuyamba abazadde n’abaana. Ebitabo bino byesigamiziddwa ku Bayibuli.
Yiga Ebisingawo
Mukolere ku Bulagirizi bwa Katonda
Okwebuuza ebibuuzo bibiri kisobola okulongoosa obufumbo bwammwe.
Engeri y’Okugonjoolamu Ebizibu
Obufumbo bwammwe okusobola okubaamu essanyu mulina okukolera awamu okugonjoola ebizibu bye muba mufunye.


text:
Rwasha
Federeshion ya Rwasha (Rwasha) ye'nsi esinga obunen munsi yonna. Ebituundu byaayo bli mu Bulaaya ate ne mu Eezia. Rwasha erina booda ne'nsi kumi na nya, Noowe, Finilandi, Estonia, Latvia, Lithueenia, Bupoolo, Belarus, Yukrein, Jooja, Azerbaidžan, Kazakstan, Cayina, Mongoolia ne North Korea. Ekibuga kya Rwasha ekikulu ciyitibwa Moosko.
Ebwaafayo[kyusa | edit source]
Mu mwaaka 1700 Pietro Ssemaanyi yavuumbula obwakabaka bwa Rwasha. Mu 1917 ba Bolshevik baawaba obufuzi nebajjakko kabaka Nikolai II. Mu 1922 ba Bolshevik baavumbula Soviet Union. Mu 1991 Soviet Union yagwa kaakano Rwasha ne baddamu okugiyita Rwasha naye obwakabaka tebwazibwawo.
Obufuzi[kyusa | edit source]
Rwasha ya nsi ezegatta, oba federeshion. Omukulembese we'nsi ye prezideenti. Prai minista (katikkiro) yaalondo presidenti naye ne paalamenti erina okumukkiriza. Prezidenti asobola okufuga taamuzi biri ku murundi gumu naye nga wayiseewo ebbanga asobola okuddako.
Kaakano prezidenti wa Rwasha ye Vladimir Putin, katikkiro ye Dmitry Medvedev.


text:
Golola MosesYintaviyu 15th, October 2016 , 478 Abasomye
Ebbaluwa:Okuva lw’ewawangula Ronald Mugula, obadde okola kki ?
Golola Moses:Mbadde mukutendekebwa nga bulijjo kuba nina ennwana endala ezijja maaso awo obudde bwonna .Mannyi ngenda kulwana nabazungu bangi ate ngenda kutwala omuzannyo guno ogw’ensamba ggere mu masomero, mubyalo ngubunyise eggwanga lyonna.
Ebbaluwa: Lwaki osazeewo otwale omuzannyo guno mu massomero ne mu ggwanga lyonna?
Golola Moses:Njagala nyambeko okulakulanya omuzannyo gwensamba ggere njagala gukule nokusinga ku Golola.Emyaka abbiri okuva kati njakubasikyasobola kulwana ngakati bwenkola kati singa nba ntute onuzannyo guno masomero ate abantu abalala bajjakuba basobola okugwongerayo mumaaso.
Ebbaluwa:Sikyabulabe okusomesa abaana abato ensamba ggere ? tabakube banabwe?
Golola Moses:Nedda nedda nedda omuzannyo guno guteeka empisa mu bantu.Laba nze sigenda nga nkubagana nabantu ate nga ndi nantameggwa.Mpuliriza omutendesi wange era nagigiriza ebintu bingi, si nsamba ggere zokka .Ambulira kungeri gy’enina okwata y’omukyala,okutereka ensimbi n’ebintu ebirala.
Omuzannyo guno oguyamba okulwansissa okunnywa ebiragalalagala, guyamba omuntu okuba omulamu obulungi .kankuwe eky’okulabirako bwoba olina Asthma ,asobola okuwona ng’otendekeddwa ensamba ggere nokikola okumala ebbanga ery’emyezi egiwera.Egeri gyotendekebwamu ekuyamba okugula amawugwe go nossa bulungi ekivaamu nowonera ddala.
Ensamba ggere mulimu eri abaana singa babeera baguyize bulungi,bwebagukugukamu nga bakuze bbasobola okugufuna ensimbi.
Ebbaluwa: Wakola oluyimba oluyitibwa ‘hot temper’ wali ogenderedde kufuuka muyimbi?
Golola Moses:Nedda,kyajjabuzi kuba nali njagala nnyo okuyimba naye n’engenda mu bikonde era ndi mubikonde era abantu banna Uganda mwebanjagala
Ebbaluwa:Kati singa tewali mukubi wabikonde wali kiki kye wali bade ?
Golola Moses:Era nalibadde musanyusa kuba kuva buto nga nyagala nnyo okusanyusa abantu..njagala nnyo music.bwanali omuto nga ninya emiti gya ffene ndabe ayengedde,bwakutaabanga nganeyongerayo wagulu nga ntandika okuyimba
Ebbaluwa:Kiki ekirala kyokola bwoba toli mu bikonde?
Golola Moses:Nsikiriza abaana wano n’awali n’obutendeka .Nkola yo n’olimulimu obutonotono obumbeezawo kuba silwana buli kiseera.
Ebbaluwa:Ani akukola enviiri era lwaki oteekamu kasaale ?
Golola Moses:Akabonero ako kekabonero akantunda .Njagala akasaale kubanga kanguwa nnyo.Njagala nnyo okola ebintu mu bwangu ate nga bilambulukufu nga akasaale.Nkasuka emiggere gyange mu bwangu nnyo !Ate kubyenviirinzenzekolera,nzikolera waka wange oba olumu n’empita kinyoozi wange ewaka n’akikolako.
Ebbaluwa: Tuwulira nti osasula abantu okubakuba. Nti wasasula Tugume obukadde mukaaga(6m) Ate omu Hungary gwewalwana naye e Nateete wamuwa doola za Amerika kasanuvu (US$7000) kituufu ?
Golola Moses: Enzannya zonna zimbadde zannya zibadde kusoomoza gyendi.Olumu bampa ebifo.Tulwanira mannya. Kati ofuna otya ekifo nga tokilwaniridde ?.Tutendekebwa nnyo era olumu nva n’emaka gange n’engenda oba nensula ku wooteri ya Sojovalo. Nga olulwana lwe Nateete telunatuuka nali njagala nwane era mpangule sitendekebwa kuwangulaNaye awali omukka tewabula muliro kati wayinza okubaawo enwaana engingirire naye si eza Golola.
Ebbaluwa:Oli mugagga ?
Golola Moses: Golola akyezimba.Olina kuyita mu mulironaye mwaka gumu oba ebiri njakuba ng’anina kendagawo.Nina ettaka era ntereka n’ensimbi. Omannyi mbadde sinafuna nnyo.Ssente ezimu zanategeragana okulwanira sinazifuna.Naye kijja kugwa era kitandise okugwa.
Ebbaluwa: Emisipi gyo nemidaali obitereka wa ?
Golola Moses: Nina woodulopu yange .mbiteeka musanduuko n’ezikuuma obulungi
Ebbaluwa: Ovuga motoka kikaaki enaku zino ?
Golola Moses:Nvuga Noah, olumu Big Horn, ate olumu GT Turbo, naye ebiseera bisinga Noah ne GT.Naye natumya yo ka Benz kange akatono era kajja kuba wano mubwangu be here soon.
Ebbaluwa:Ogula wa ebintu byo?
Golola Moses:Maneja wange Kiwanuka anyambako.Omannyi nze sisobola kunanya bili ku mulembe eby’akabi.Nzijukira nagulako engatto ezitamala na wiiki ,kati basajja bange ne maneja wange banyambako kwekyo.
Ebbaluwa: Kiki kyoyagala okola singa obeera onyuse ensamba ggere ?
Golola Moses: Ssomero ly’ansamba ggere.Njagala kutendeka baana abali kunguudo,mbawe empisa,essuubi n’obukugu kuba manyi nsobola okubafuula banantameggwa kuba balina emitima emigumu okulwana era n’okuwangula.Abalenzi abasomyeko tebaagala ku zannya nsamba ggere kuba batya okukubwa ebikonde.
Ebbaluwa: Bubaka ki bwolekera bana Uganda ?
Golola Moses: Ku sigala nga bawagira ebitonebyw bana Uganda kuba kikuumira bendera yaffe waggulu. Pulezidenti ayambe banabyamizannyo bonna wamu ,okuyamba buli ssekinomu alina ekitone ky’ebyemizannyo okubakendeezako emisolo era tujjakufuna bakafulu bangi.Tetwagala kubeera bakafulu ku myaka assatu(30) oba (24) .Twagala bakafulu bato tuleete emidaali mingi ne misipi ewaka . Golola ne Kiprotich, eggwanga lyaffe litw’enyumirizaamu. Olw’okuba silaba mugaso gwaba minisita babyamizannyo,era ebyemizannyobiri wansi kati nga naffe , tuli basajja banabyamizannyo tufuba okulaba nga byambuka waggulu.


text:
Crimea yandi vaamu SsemataloOkunonyereeza 16th, October 2016 , 378 Abasomye
Enkaayana Zatandika Zitya?
Nga 16.03.2014 abantu ba Crimea basalawo okwekutula ku Ukraine nebegatta ku Russia. Bayita mukalulu akalaga nga ky'enda mu mukaaga ku kikumi bagala Russia.
Obuzibu bwava kubeguguzi kugya pulezidenti wa Ukraine mu bufuzi eyali awagirwa Russia.Omukulu ono yaddukira mu Ukraine n'eyekweka mu Crimea. Russia egamba tesobola kukiriza bufuzi bwa gavumenti mpya kuba tekiri mateeka.
Crimea mulirwanwa wa Russia era nga attaano mumunaana ku kikumi kubantu ba bali mu Crimea batuuze ba Russia era nga Crimea mubiseera ebikadde yali Kitundu kya Russia. Russia etutte akabanga ng'etaddeyo amagye gaayo era nga kati ebitebe by'ago biwerera ddala nga kwotadde nag'okumazzi.
Crimea eleetedde Amerika ne ne Russia okuubagana
Enkaayana eziri e Crimea neneddala kuba ziteesewo obutategerana wakati wa Russia ne Ukraine,Russia ne Amerika n'amawanga ga bulaaya amalala.
Pulezidenti wa Ukraine eyakunkumulwa omukono mukibya Viktor Yanukovich yali akolagana bulungi ne Russia.Olunaku lwakya lumu abavuganya gavumenti eyaliko n'ebakunga abantu babulijjo oku mujja mu ntebe begatte ku European Union (EU) ekibiina ekitwala amawanga gabulaaya gonna. Abawagizi bagezaako okulwanagana nabegugunzi kuba bali bakya yagala okolagana ne Russia.
Amerika n'amawanga g'abulaaya amalala gali gawagira abavuganya gavumenti ya Ukraine okwegatta ku EU. Russia yagamba abatuuze ba Crimea bagende mukalulu ku salawo oba bava mu Ukraine oba nedda era nebasalawo begatte ku Russia. Russia yo ekyalese amagye g'ayo mu Ukraine wadde bafuuse bakwano ba Amerika ne EU.
Amerika yagenda mukibiina ekigatta amawanga g'omunsi gonna ekya United Nations okuyimiriza Crimea obetegatta ku Russia naye nebagiremesa.
Putin Ye Agamba Wamannyi
Pulezidenti wa Russia aliko kati Vladimir Putin agamba Russia na'yo gwanga ly'amannyi eryetaaga okulaga ensi yonna eryanyi lyayo.
Ekibiina kya EU ne Amerika batisizatisiza Russia okugikuba singa tegyamagye gayo mu Crimea naye Putin yayongedde kugula by’akulwanyisa birala nakwongera magye mu Crimea ekya kakanyiza Amerika.
N’abwetikyo Russia yataddewo obukwakulizo ku gavumenti ya Amerika ne omumyuka w'omukulembeze wa Amerika Joe Biden obutaddamu kulinnya kigere kye mu Russia.
Okutya Ssematalo
Abantu ab'enjawulo bali mukutya okwamanyi nti Amerika egenda kulwanyisa Russia. Amawanga gombi gamannyi ate galina abawagizi abajja okubegattako nekinadirira ye Ssematalo.


text:
Sabawabi aganye okugyako Baguma omusangoKampala 16th, October 2016 , 62 Abasomye
2/September/2016
Sabawabi wa Gavumenti agambye nti tagenda kutwala kusaba kwe' nganda z'omugenzi Betty Donah Katushabe nga basaba poliisi eyimbule eyali akuliira CPS Aron Baguma ku misango gy'obutemu egimuvunanwa.
Omwogezi wa Sabawabi wa Gavumenti Jane Kajuga olunnaku lw'eguulo yafunnye ebankaluwa okuva eri famire ya Katushabe nga basaba emisango egimuvunanwa gimugibweko wabula yagambye poliisi sibwetyo wekola emirimu gyayo.
"Kituffu twafunnye ebbaluwa okuva mu famiire ya katushabe ,wabula mubuzzi bw'emisango tetukola ebyo abali musango bye'bagala wabula tukola wabula tuwuliriza obujulizi obwe'njuyi zombi.twetaga okulaga obwenkanya",Kajiga bweyategezeza . Mu'bbaluwa eyawandiikiddwa Masereka Alex Epafula agambibwa okuba omusiika wa katushabe era kati akuliira famiire ya katushabe eraga nti famiire y'omugezi Katushabe eyagala akuliira obuzzi bw'emisango nga bagala agye amannya ga Aron Baguma mu bagambibwa okutta omuntu wabwe nga bagamba Baguma yabayamba nti okunonya obujulizi wamu n'okwatta abavunanibbwa.
Sabawabi wa Gavumenti agamba bakuvunana Baguma olw'okwe'kobanna ne Mohammed Ssebuffu ne batta omukazi Katushabe.
Esiimu Yaffe (Ebbaluwa):0785288845


text:
Joe Elunya ne Olivia NamalobaEmbaga N'okwanjula 12th, October 2016 , 512 Abasomye
Bagatidwa mu kelezia ya Yezu kabaka mu kampala era okugatta kw’akulembeddwa Msgr. Gerald Kalumba. Okugatta kwatandiika essawa mukaaga ez’omutuntu paka ku sawa musanvu. Bagenda mu bifananyi ku Royal Suites e Bugolobi nga tebanagenda gy’ebasembereza abagenyi baabwe ku MTAC e Nakawa.
Joe Elunya munna mawulire wa Leediyo Netherlands ne Observer ye London ate Olivia Namaloba akola ne Uganda Broadcasting Corporation (UBC).
Abagalana bano bakola okwanjula ku lw’omukaaga nga 15th.02 .2014 e Mbale.
Batuuza enkiiko z’embaga ttaano ku National Theatre era zakubirizibwa omwami Francis Kagolo.
Abagole basembeza abagenyi ebikkumi bbiri mw’attaano okwali okulya n’okunywa.
Capt. Mike Mukula yeyali omugenyi omukulu ate nga nanyini wa Leediyo ya Voice of Teso, omwami Joe gyeyali akolera ekiseera ekiyise emabega. Yayagaliza abagole obufumbo obulungi era n’abakutira buli omu okuyimirirawo ku lw’amunne mu kaseera akazibu.
Oluvanyuma alw’embaga abagole bagenda ku hane munu e Zanzibar.
Joe ne Olivia basisinkana mu mwaka gwa 2007 era n’ebafumbiriganwa nga wayise emyaka musanvu nga babeera bombi. Bwebasalawo okufumbiriganwa bakimanya nti baali besanila. Batambudde bombi mu bizibu bingi era ng’abawulira tebasobola ku baawo nga buli omu tali na munne.
Joe agamba yali musanyufu nnyo olw’embaga. Agamba , "kye nasinga okwagala kumbagagwe mwoyo gw’obumu .Mukyala wange ye nali mulina kuba embaga yaliyo omwezi gung’okwanjula kuwedde.Naye ate enkolagana gye twalina yeyakola ekintu paka ku nkomerero nayagala nengeri abantu gy’ebatumanya muAbantu ennaku zino bandaba ng’omusajja era gwe mulungi gwange ogwali gusoose okulaba maama wange musanyufubwatyo mu bulamu bwe .”
Abaaliyo ku mbaga bagamba abagole bannyuma nnyo ate bategeka bulungi."Buli kimu kyali ky’akabi ,twafuna akaseera akalungi,music yali mulungi, akabi Capt .Mukula yayogera bulungi ku mukolo, era twabebaza okutusanyusa . happy,” Omu ku ob’oluganda lwa Olivia bweyatugambye .Ate omulala okuva ku ludda lwa Joe agamba , " twannumira. Joe yewangulira omukyala omulungi era tumwagala nnyo mbagaliza birungi byeleere mu byebakola .” Abantu bangi bawa abagole ebirabo era Capt. Mike Mukula yeyasooka


text:
Mu Katonda Omu Mulimu Bakatonda Basatu?
Bayibuli ky’egamba
Amadiini mangi ageeyita Amakristaayo gayigiriza nti mu Katonda omu mulimu bakatonda basatu. Naye ekitabo Encyclopædia Britannica kigamba nti: ‘
Enjigiriza egamba nti mu Katonda omu mulimu bakatonda basatu terina w’erabikira mu Ndagaano Empya. Enjigiriza eyo abantu bajja bagikulaakulanya mpolampola era nga bakubagana empawa.’
Mu butuufu, Bayibuli terina wonna w’egambira nti Katonda ow’amazima alimu bakatonda basatu. Weetegereze ennyiriri zino okuva mu Bayibuli:
“Yakuwa Katonda waffe ye Yakuwa omu.”—Ekyamateeka 6:4.
“Erinnya lyo, ggwe Yakuwa, ggwe wekka Asingayo Okuba Waggulu, afuga ensi yonna.”—Zabbuli 83:18.
“Okusobola okufuna obulamu obutaggwaawo, kibeetaagisa okukumanya ggwe Katonda omu ow’amazima n’oyo gwe watuma Yesu Kristo.”—Yokaana 17:3.
“Katonda ali omu yekka.”—Abaggalatiya 3:20.
Lwaki amadiini agasinga obungi ageeyita Amakristaayo gagamba nti mu Katonda omu mulimu bakatonda basatu?


text:
Kiki Kye Nnyinza Okukola Singa Bazadde Bange Baba Bagenda Kwawukana?
Ky’osaanidde okukola
Babuulire bw’owulira. Buulira bazadde bo ennaku oba okweraliikirira kw’olina. Oboolyawo bayinza okukubuulira ekigenda mu maaso ne kikuyamba obuteeraliikirira nnyo.
Bazadde bo bwe baba tebalina kye bakugambye ku nsonga eyo, oyinza okufunayo omuntu omukulu gwe weesiga n’oyogerako naye.—Engero 17:17.
N’ekisingira ddala obukulu, osaanidde okwogera ne Kitaawo ow’omu ggulu, oyo “awulira okusaba.” (Zabbuli 65:2)
Mutegeeze byonna ebikuli ku mutima ‘kubanga akufaako.’—1 Peetero 5:7.
By’otosaanidde kukola
Tosiba kiruyi.
Bazadde ba Daniel baayawukana nga wa myaka musanvu, era agamba nti “bazadde bange baali beerowoozaako bokka.
Ffe abaana tebaatulowoozaako n’akamu.”
Daniel ayinza kufuna buzibu ki singa yeeyongera okusibira bazadde be ekiruyi?—Soma Engero 29:22.
Wadde ng’eky’abazadde be okwawukana kyamukosa nnyo, lwaki Daniel yandibadde abasonyiwa?—Soma Abeefeso 4:31, 32.
Weewale okukola ebintu ebiyinza okukuviiramu emitawaana. Denny agamba nti “
bazadde bange bwe baayawukana nnanakuwala nnyo. Ebintu byatandika obutaŋŋendera bulungi ku ssomero era ebigezo eby’omwaka ogwo nnabigwa. Nnafuuka kazannyirizi mu kibiina era nnateranga okulwana n’abaana abalala.”
Ggwe olowooza Denny yali asuubira kufuna ki mu kubeera kazannyirizi mu kibiina era n’okulwananga n’abaana abalala?
Omusingi oguli mu Abaggalatiya 6:7 guyinza gutya okuyamba abavubuka abali mu mbeera ng’eya Denny okwewala okukola ebintu ebiyinza okubaviiramu emitawaana?
Obulumi bw’olina ku mutima buyinza obutagenda mangu. Naye ojja kuguma ekiseera bwe kinaagenda kiyitawo.
Obulumi bw’oyitamu nga bazadde bo baawukanye bufaananako obw’omuntu amenyese omukono—buba bwa maanyi nnyo mu kusooka naye ekiseera kituuka ne bugenda


text:
Bya MOSES LEMISA
Aba booda kirabika oluusi beerabira nti bavuga bodaboda si mmotoka, olwo ne batikka akabindo gy’oli batikka mmotoka.
Abamu ku ba bodaboda bano olw’engeri gye batikkamu pikipiki zaabwe batuuka n’okubulwa we batuula ne babeera ku bunkenke nga bavuga, ekivaako okukola obubenje.
Wabula abantu abamu kino baakiyise mululu gwa ssente ogw’abamu ku bakola omulimu guno nti gwe guvuddeko okupakira pikipiki zaabwe mu ngeri emenya amateeka nga tebazibaliridde nti zoonooneka wamu n’obulamu bwabwe okubeera mu matigga ate abalala omusango bagutadde ne ku basaabalira ku bodaboda zino be bagamba nti tebafa ku bulamu bwabwe.


text:
Ebyobulamu
Ekirwadde kya Cholera kizzemu
Bernard Kateregga
March 10th, 2016
Ekirwadde kya Cholera kizzemu okubalukawo mu disitulikiti ye Sironko nga tewanayita namyezi 2 nga kyekiggye kigoye abeeno.
Kati abantu 3 bebakaweebwa ebitanda mu malwaliro agenjawulo.
Ku ntandikwa y’omwaka guno cholera yazingako ebitundu bye Mbale ne Sironko nga era yatta abantu 10 n’abalala nebaweebwa ebitanda.
Omubaka wa pulezidenti e Sironko Moses Wamoto Kigayi agamba abalwadde bonna bava Budadiri nga babaddusizza mu ddwaliro oluvanyuma lw’okufuna obubonero bwa Cholera.


text:
ABALIMI B'OMUCEERE N'ABAGUSUNSULA BAKAABA
Baleese enkola y'okufukirira ennyangu okulwanyisa ekyeya
PAUL Nsubuga omulimi w’emmwaanyi ku kyalo Nakatundu mu ggombolola y’e Kangulumira e Kayunga g’akaaba g’akomba olw’obulwadde obukaza emmwaanyi okulumba...
Ssaalongo Robert Sserwanga owa Agrarian Systems Ltd leero akubalira n’okukulaga engeri gy’olina okuliisa enkoko z’ennyama, ssente z’oyinza okusaasaanya....
Ekitongole kya NARO, kyajja mu kitundu kyaffe nga kiyigiriza abalunzi ennima ey’omulembe ekola ssente olwo nange kwe kwetaba mu misomo okutandika okulimira...
Mw. Kabushenga yagambye nti yasalawo okuyingira obulimi kubanga ayagala okulaga abantu nti n’abasomye ne bafuna emirimu mu ofiisi basobola okulima.
ABALIMI abeegattira mu kibiina kya NOGAMU (abatafuuyira na biragalalagala) batongozza enkola y’okusomesa abalimi okulwanyisa endwadde eziva mu kulya emmere...
ABALAMUZI mu mpaka z'omulimi asinga ezitegekebwa kkampuni ya Vision Group etwala ne Bukedde ne ziwangirwa ekitebe kya Budaaki mu Uganda, bbanka ya DFCU...
Ku ffaamu ye kuliko ente 36 nga ku zino 20 zizaala; embizzi 10 n’embuzi ezisoba mu 20 kw’ossa yiika za kasooli 12, ez’ebikajjo 20, olusuku mw’afuna emmere,...
Sitoowa y’emmwaanyi ebe ya mmwaanyi ate zaanule nga ziweddemu ebbugumu obuteefumba naddala ku misana egisooka.
23 Nov 2016
23 Nov 2016
23 Nov 2016
23 Nov 2016
23 Nov 2016


text:
BYA ISAAC LUKWAGO
TAKISI ebadde eva e Bulenga ng’edda Kampala ekoze akabenje ng’eyisa tulakita ku luguudo lw’e Mityana abantu babiri ne baddusibwa mu ddwaaliro nga basigaddeko kikuba mukono.
Takisi nnamba UAV 596 T, ebadde eyisiza ku kataka y’etomeraganye tulakita erima oluguudo n’egiyuzaayuza kyokka ddereeva wa takisi n’adduka.
Joseph Kyeyune, omu ku basaabaze abasimattuse mu takisi ategeezezza nti babadde bava Bulenga nga badda Kampala kyokka ddereeva wa takisi ng’addukira ku misinde gya yiriyiri.


text:
EBYONGEREZEDDWAKO
Okuvvuunuka Omuze ogw’Okutigaatiga Ebitundu eby’Ekyama oba Okwemazisa
Omuze guno ogw’okutigaatiga ebitundu eby’ekyama tegusanyusa Katonda kubanga guleetera omuntu okwerowoozaako yekka era gwonoona ebirowoozo bye. Omuntu alina omuze guno ayinza okwesanga nga bw’atunuulira abalala, alowooza ku kya kwegatta nabo. Atandika okutwala okwegatta ng’ekikolwa eky’okukkusa obukkusa okwegomba kwe so si ng’ekikolwa eky’oleka omukwano wakati w’abantu ababiri. Naye essanyu ly’afuna mu kukkusa okwegomba kwe okwo liba lya kaseera buseera. Mu butuufu, mu kifo ky’okufiisa ebitundu by’omubiri ku bikwata ku “bugwenyufu, ku butali bulongoofu, obuteefuga ku bikwata ku kwegatta,” okutigaatiga ebitundu eby’ekyama kisiikuula busiikuuzi okwegomba okubi.
Omutume Pawulo yagamba nti: “Abaagalwa, . . . ka twenaazeeko byonna ebyonoona omubiri n’omwoyo, obutukuvu bwaffe butuukirire mu kutya Katonda.” (2 Abakkolinso 7:1) Bw’oba ng’ofuba okukolera ku bigambo ebyo, kyokka ng’okyalemereddwa okuvvuunuka omuze guno, toggwaamu maanyi. Bulijjo Yakuwa “mwetegefu okusonyiwa” n’okuyamba abantu be. (Zabbuli 86:5; Lukka 11:9-13) Mu butuufu, omutima gwo bwe guba gukulumiriza era ng’ofuba okulwanyisa omuze ogwo, wadde ng’oluusi olemererwa, kiba kiraga nti olina endowooza ennuŋŋamu. Era kijjukire nti “Katonda asinga emitima gyaffe era amanyi ebintu byonna.” (1 Yokaana 3:20) Katonda talaba bibi byaffe kyokka; amanyi bulungi engeri gye tufubamu okukola by’ayagala. Eyo ye nsonga lwaki awulira okusaba kwaffe era n’atusaasira. N’olwekyo, ng’omwana bw’addukira eri kitaawe ng’ali mu buzibu, naawe tokoowa kutuukirira Katonda mu kusaba. Yakuwa ajja kukuwa omuntu ow’omunda omulungi. (Zabbuli 51:1-12, 17; Isaaya 1:18) Kya lwatu, weetaaga okukolera ku ebyo by’osaba. Ng’ekyokulabirako, kijja kukwetaagisa okwewala ebintu eby’obuseegu awamu n’emikwano emibi. *
Singa olemererwa okuvvuunuka omuze ogw’okutigaatiga ebitundu eby’ekyama, yogerako ne muzadde wo Omukristaayo oba mukwano gwo omukulu mu by’omwoyo. *
^ lup. 2 Okusobola okwewala okulaba ebintu ebibi ku kompyuta, amaka mangi gagiteeka mu kifo w’esobola okulabibwa buli omu awaka. Okugatta ku ekyo, amaka mangi gagula programu ezisengejja ebyo ebiragibwa ku kompyuta. Kyokka, ne programu zino tetusobola kuzeesiga mu bujjuvu.
^ lup. 1 Amagezi gano wammanga gasobola okukuyamba okuvvuunuka omuze ogw’okutigaatiga ebitundu eby’ekyama: Fuba okulowooza ku bintu ebirala. (Abafiripi 4:8) Weewale okulaba ebintu ebisiikuula okwegomba okubi. (Zabbuli 119:37) Saba Yakuwa akuwe “amaanyi agasinga ku ga bulijjo.” (2 Abakkolinso 4:7) Weemalire ku bintu eby’omwoyo.


text:
Essomo 2
Katonda y’Ani?
1. Lwaki tusaanidde okusinza Katonda?
Katonda ow’amazima ye yatonda ebintu byonna. Talina ntandikwa wadde enkomerero. (Zabbuli 90:2) Ye nsibuko y’amawulire amalungi agali mu Bayibuli. (1 Timoseewo 1:11) Olw’okuba Katonda ye yatuwa obulamu, ye yekka gwe tusaanidde okusinza.
2. Katonda muntu wa ngeri ki?
Tewali muntu eyali alabye Katonda kubanga Katonda Mwoyo era asinga ebitonde byonna ebiri ku nsi. (Yokaana 1:18; 4:24) Naye tusobola okutegeera ebimukwatako bwe tutunuulira ebintu bye yatonda. Okugeza, ebibala n’ebimuli eby’enjawulo biraga nti alina okwagala n’amagezi. Ebintu ebingi ennyo bye yakola mu bw’obwengula biraga nti w’amaanyi.
Tusobola okuyiga ebirala ebikwata ku Katonda nga tusoma Bayibuli. Ng’ekyokulabirako, Bayibuli etubuulira ebyo Katonda by’ayagala n’ebyo by’atayagala. Etutegeeza engeri gy’ayisaamu abantu, ne gy’akwatamu ensonga mu mbeera ezitali zimu.
3. Katonda alina erinnya?
Yesu yagamba nti: “Kitaffe ali mu ggulu, erinnya lyo litukuzibwe.” (Matayo 6:9) Wadde nga Katonda alina ebitiibwa bingi, alina erinnya limu lyokka. Mu buli lulimi lyatulwa mu ngeri ya njawulo. Mu luganda ye “Yakuwa.”
Mu Bayibuli ezisinga obungi erinnya lya Katonda lyaggibwamu era mu kifo kyalyo ne muteekebwamu ebitiibwa Mukama oba Katonda. Naye Bayibuli bwe yawandiikibwa erinnya lya Katonda lyalimu emirundi nga 7,000. Yesu yategeeza abantu erinnya lya Katonda bwe yali abayigiriza ebikwata ku Katonda.
4. Yakuwa atufaako?
Okubonaabona okungi okuliwo leero kulaga nti Yakuwa Katonda tatufaako? Abantu abamu bagamba nti Katonda atuleetera okubonaabona asobole okutugezesa, naye ekyo si kituufu.
Katonda yawa abantu eddembe ery’okwesalirawo. Tetuli basanyufu okukimanya nti Katonda yatuwa eddembe okwesalirawo okumuweereza? (Yoswa 24:15) Naye abantu bangi bakola bannaabwe ebintu ebibi ne kiviirako abantu okubonaabona. Yakuwa anakuwala nnyo bw’alaba abantu nga bakola bannaabwe ebintu ebibi.
Yakuwa Katonda atufaako nnyo. Ayagala tunyumirwe obulamu. Mu kiseera ekitali kya wala ajja kuggyawo okubonaabona kwonna n’abo abakuleeta. Naye ng’ekyo tannakikola, waliwo ensonga lwaki akyaleseewo okubonaabona okumala akaseera. Mu Ssomo 8, tujja kumanya ensonga eyo.
5. Tuyinza tutya okweyongera okusemberera Katonda?
Yakuwa ayagala tumusemberere nga twogera naye okuyitira mu kusaba. Atufaako kinnoomu. (Zabbuli 65:2; 145:18) Mwetegefu okusonyiwa. Akiraba nga tufuba okumusanyusa wadde ng’oluusi tulemererwa. N’olwekyo, wadde nga tetutuukiridde, tusobola okuba n’enkolagana ennungi ne Katonda.
Okuva bwe kiri nti Yakuwa ye yatuwa obulamu, tusaanidde okumwagala okusinga bwe twagala omuntu omulala yenna. (Makko 12:30) Ojja kweyongera okusemberera Katonda ng’oyiga ebisingawo ebimukwatako era ng’okola by’ayagala.
Yiga Ebisingawo
AMAWULIRE AMALUNGI OKUVA ERI KATONDA!
Katonda Alina Erinnya?
Katonda alina ebitiibwa bingi, gamba nga Omuyinza w’Ebintu Byonna, Omutonzi, ne Mukama. Naye erinnya lya Katonda lisangibwa mu Bayibuli emirundi nga 7,000.


text:
Nile Breweries enywedde akendo mu makampuni amalala READ MORE
01 Dec 2016
Lya Cukamba okugonza olubuto READ MORE
01 Dec 2016
Omwana muwe omubisi gwa kaloti omugobeko endwadde. READ MORE
01 Dec 2016
Omusubuuzi wa sikulapu e Kinnawataka akubye eyali malaaya ekidaala n’awera okufaafaagana n'omusajja yenna... READ MORE
30 Nov 2016
Omuyimbi Full Figa akyekoze mu kivvulu kya muyimbi munne Daxx Kartel abadigize abasajja bwe baamusazeeko... READ MORE
30 Nov 2016
Sheebah ye yeetundira tikiti z’ekivvulu kya ‘Nkwatako’ READ MORE
28 Nov 2016
02 Dec 2016
02 Dec 2016
02 Dec 2016
02 Dec 2016
02 Dec 2016
NNINA omuwala tumaze naye omwaka mulamba naye buli lw’andaba ansaba ssente....
01 Dec 2016
Nze nno mweyitira ‘Honey’, era laavu gy’andaga nze ndaba bwe nnava mu mikono...
29 Nov 2016
NZE sigaanangako kumira ddagala okuva lwe nnamanya nti nnina akawuka akaleeta...
29 Nov 2016
ABAGANDA bagamba nti omukwano omutono gukwegayiriza munno nti ‘ntuusaako...
29 Nov 2016
Ssabiiti Muwanga yazziddwa ku ssentebe bwa USPA gwe yabadde avuganya naye n'akiika ensingo READ MORE
27 Nov 2016
OMUWAABI wa gavumenti e Spain, asabye kkooti esindike eyali ssita wa Barcelona, Samuel Eto'o mu kkomera... READ MORE
25 Nov 2016
NG'ENKWATAGANA ye n'omutendesi Zinedine Zidane si nnungi, omuzannyi James Rodriguez atandise okutunula... READ MORE
25 Nov 2016


text:
Cranes eyiisewo okwettaba mu AFCONEmizannyo 16th, October 2016 , 75 Abasomye
4/September/2016
Tiimu ya Uganda Cranes eyiisewo okwettaba mu kikopo ky’amawanga ga Africa oluvannyuma lw’okumega Comoros goolo 1-0 wali ku Kisawe e Nambole wano mu Kampala. Goolo ya Uganda Cranes yatebeddwa omuzannyi Farouk Miya my daakika eya 36.
Guno gwe’murundi ogusoose Uganda okuyitamu ogenda mu kikopo kya amawanga agali ku lukalu lwa Africa (Africa Cup of Nations) okuva lwe’yasemba okwettaba mu kikopo kino mu 1978.
Oluvannyuma lw’owangula omupiira guno abazannyi ba Uganda Cranes baly’omu asuubiira obukadde bw’ensimbi za’Uganda 33 okuva mu kibiina ekitwala omupiira ekya FUFA.
Esiimu Yaffe (Ebbaluwa):0785288845


text:
ABABBI baalumbye galagi e Mambule ne bakuba omukuumi ne bamulumako okutu n’okumutema mu maaso kyokka naye nanywezzako omu abalala ne badduka.
Ababbi okulumba ‘Family Garage’ esangibwa ku luguudo oluva ewa Mambule okudda e Bwaise kyabaddewo mu kiro ekyakeesezza Olwokutaano.
George Katamba 45, omutuuze w’e Makerere zooni 3 makanika mu galagi eno yateegeezezza nti mu ku ssaawa nga mwenda ekiro ababbi abaabadde bakutte ebiso n’ebissi ebirala baawalampye ekikomera kya galagi ne bagwa munda ne batandika okumenya sitoowa omubeera ebyuma.
Wano nti we yayambalidde omu ku bo Frank Sekawata eyamulumye okutu banne ne badduka.
Yayongeddeko nti ekibinja kino kizze kibayingirira n’ekibba ebyuma ku mmotoka za bakasitoma nga kino kyatuusa abakuumi okugenda bamakanika n’ebeekolamu omulimu nga be beekumira galagi yaabwe eyakwatiddwa yagguddwaako omusango ku fayiro nnamba SD:05/09/30/2016.


text:
Abanyarwenzururu mu e Kasese, babugaanye essanyu olw'Obusinga okuweza emyaka 50 ate n'Omusinga Charles Weasley Mumbere Iramangoma okujaguza amatikkira...
OMUDUUMIZI wa poliisi mu ggwanga Gen. Kale Kayihura alaze obutali bumativu olw’engeri ebyokwerinda n’okulwanyisa obumenyi bw’amateeka gye bikwatiddwaamu...
GEN. Salim Saleh yasinzidde ku Ntare School ku nkomerero ya wiiki n’ategeeza nti okulwanyisa obwavu kikwata ku buli muntu, tebalina kulinda kusindiikirizibwa....
OMUKAMA wa Tooro Oyo Nyimba Kabamba Iguru Rukidi IV asinzidde ku mikolo gy’okukuza amatikkira g’Empango n’asaba Gavumenti okuddiza Obukama ebintu byayo...
POLIISI e Kiruhura ekutte musajjamukulu James Warimi, 70, ow’e Rurambira mu ggombolola y’e Nyakashashara.
POLIISI y’e Iganga ekutte abavubuka ababadde agezaako okufera omugagga nga yeefudde omuserikale wa poliisi.
POLIISI y’e Mbarara ekutte omusajja w’emyaka 45 agambibwa okwegadanga ne muwala we ow’emyaka 17 n'amuzaalamu omwana.
DR. KIIZA Besigye asinzidde mu Klezia ya Yesu Kabaka e Rukungiri mu kibuga n’awera enkolokooto nti olutalo lw’aliko okuggya Gavumenti ya NRM mu buyinza...
ABAKULEMBEZE b’eddiini mu ggwanga basiimiddwa olw’okujjumbira enkola ezigenderera okusitula ebyenfuna y’abantu nga balwanyisa obwavu.
POLIISI yalwanaganye n’omusajja e Mbarara bwe yalumbye Omugabe wa Ankole amukube ng’amugobye mu lukiiko.
22 Nov 2016
22 Nov 2016
22 Nov 2016
22 Nov 2016
22 Nov 2016


text:
Ebyobulamu
abalina siriimu baboolebwa
Ali Mivule
December 10th, 2015
Gavumenti esabiddwa okwongera okubangula abantu ku ngeri y’okukwatamu abantu abalina obulwadde bwa mukenenya.
Akulira ekibiina ekigatta abalina mukenenya Dora Kikyonkyo agambye nti abantu bangi abalina mukenenya naddala abakyala bakyaboolebwa nga bangi babalaba ng’abenzi.
Agambye nti bangi tebafiibwaako, tebafuna bujjanjabi ate nga tebafuna na bubaka bwetaagisa
Prof Ben Twinomugisha omusomesa e Makerere agamba nti bannayuganda tebategeera ddembe lyaabwe kati ate nga bwegutuuka ku balina siriimu gujabagira.


text:
KATIKKIRO Charles Peter Mayiga agambye nti okusoomoo
zebwa kwayolekedde kwe kutaasa Bassekabaka abagalamidde mu Masiro e Kasubi omusana mu kiseera kino ogubookya ate n’okuteeka ekifo kino ku mutindo gw’ensi yonna.
Yazzeemu okuwera ng’Amasiro gano bwe galina okuggwa mu mbeera yonna n’agamba nti, “Nziramu okuwera nti tewali nsonga egenda kutulemesa kumaliriza mulimu guno. Enkuba ketonye, kibuyaga kaakunte, omusana ka gwake, tulina okumaliriza amasiro.”
Bino Katikkiro yabyogedde bwe yabadde alambuza Obuganda omulimu ogukolebwa ku Masiro e Kasubi eggulo ku Ssande n’asiima bonna abali ku mulimu era n’agamba nti omulimu guno gulina okutambuzibwa okusinziira mu mitendera.
Ssentebe w’olukiiko oluvunaanyizibwa ku kuzzaawo Amasiro, Al- Haji Kaddu Kiberu yategeezezza ng’okutusibwa kwa langi ebadde emaze ebbanga eddene ng’erindirirwa bwe kiguddewo essula empya mu kuzzaawo Amasiro gano.
Kaddu yagambye nti “ Essa kwe tutuuse, omulimu guno gusigadde mu mikono gy’abantu babiri ate bonna nga bataka; Kasujja ne Muteesasira era mubadde mugamba nti tubadde tutambudde mpola naye nange ngenda kubakanda ebyetaagisa ebirala okuli essubi, emmuli, amavuvume n’ebirala.
Omutaka Muteesasira Tendo Keeya yagambye nti ttiimu ye ey’Abagirinya yamaze dda okugitendeka era yeetegese okutandika omulimu gw’okulasa akasolya k’enju Muzibu Azala Mpanga ate n’oluvannyuma akwase Wabulakayole ( Omusige okuva ewa Kasujja), omulimu gw’okusereka.
“ Omulimu oguddako muzito era muzibu. Mu mbeera eno gugenda kutambula mpola kubanga eby’obuwangwa tebikubibwamu mavuunya n’olwekyo tulina okugendera mu mitendera,” Omumyuka owookubiri owa Katikkiro era Minisita w’obulambuzi, obuwangwa n’ennono Haji Muhamood Sekimpi bwe yagambye.
Langi ebadde erindiriddwa okuva e Girimani yatuusibwa wiiki ewedde nga kwajjirako omukugu era nga gulondoolwa aba kkampuni ya langi Peacock ng’olunaku lw’eggulo ( Ssande) baalaze abantu abaabadde e Kasubi engeri langi eno eyatereddwaako gy’egenda okutaasaamu Amasiro.
Allan Kibirige ku lwa Peacock yannyonnyodde nti, “ Langi eno eyamba okutaasa omuliro ne gutasanyawo Masiro okumala essaawa bbiri ng’abazinyamwoto bwe bajja. Mu ngeri
y’emu egenda kuyamba okuwangaaza enju eno.
Omuwanika w’olukiiko lw’Amasiro, Gaster Lule Ntakke yalangiridde ensimbi 5,019,700/- nga ku zino Pius Mugalaasi n’omutuba gwa Katulami e Kisunku mu ssiga lya Jjumba mu kika ky’enkima gwakulembera yaleeseeko obukadde buna. Ntakke yagambye nti ensimbi zino zigenda kusigala Kasubi okukola ku nsonga ez’enjawulo okuli amasannyalaze n’amazzi agatawaanya abagasulamu.


text:
Alipoota
Babatutte mu kkooti
Ali Mivule
October 22nd, 2013
Waliwo ekibiina ky’obwanakyewa ekisazeewo okuwawalawala govt okutuka mu mbuga za mateeka, nga eno bagiranga kuviirako kufa kw’omukyala eyabadde agenda okuzaala. Florence Nakamya kakano omugenzi ,yafa ku lunaku lwa Sunday, nga kigambibwa nti ono yalemererwa okusonda ensimbi ezaali ez’okumukolako mu kuzaala . Kati getufunye gooleka nga […]
Amazzi gamututte
Ali Mivule
February 20th, 2013
Omugoba wa bodaboda abadde ayimiridde okumpi n’omwala amazzi gamututte. Omusajja ono tategerekese mannya abadde ayimiridde ku luguudo lwa kafumbe mukasa. Abeerabiddeko n’agaabwe bagamba nti babadde bayimiridde okumpi n’omwala ku mulyango okuyingira mu ka paaka ka bassaja basajjabalaba. Bano bagenze okulaba nga munaabwe asilittuka agwa mu […]


text:
ABASUUBUZI b’ennyaanya mu butale obutali bumu mu Kampala beeraliikirivu olw’ekidibo kyazo ekigenda mu maaso mu kiseera kino mu bitundu by’eggwanga eby’enjawulo.
Abasuubuzi bagamba nti, mu biseera bwe biti emyaka egiyise, ennyaanya zibadde ku katale kuba zibadde ntono olw’omusana ate ng’abalimi batono abasobola okufukirira.
Christine Nanziri, omusuubuzi w’ennyaanya ku Kaleerwe agamba nti, olutalo lw’e Sudan lwe lusinze okuleeta obuzibu kuba abalimi tebakyasobola kuyingizaayo nnyaanya.
Pulayi y’ennyaanya entono kati egula wakati wa 30,000/- ne 40,000/- ate ennene eri wakati wa 60,000/- ne 70,000/-.
Emabegako ennyaanya zibadde zitundibwa bbiri ku 500/- wabula kati zisukka ne mu mukaaga nga nnene, ate entono zisoba mu 10.
“Tetumanyi kidibo kino gye kinaatukomya kuba tuyingidde ebiseera by’enkuba ng’abantu bagenda kwongera kulima ate ne Sudan tennatereera” Abasuubuzi bwe bagamba.